Fakultet za hotelijerstvo i turizam Vrnjačka Banja - Festival Testival\nSep 29, 2021\t• 0 Comment\nFakultet za hotelijerstvo i turizam u Vrnjačkoj Banji, kao visokoškolska ustanova u sastavu Univerziteta u Кragujevcu ima utvrđene ciljeve koji su u skladu sa ciljevima visokog obrazovanja utvrđenih Zakonom o visokom obrazovanju Republike Srbije.\nGodinama unazad, Vrnjačka Banja važi za najlepšu banju Srbije. Njan razvoj započeo je davne 1868. godine radom Osnivačkog društva, najstarije turističke organizacije na Balkanu. Danas je ona najveće banjsko lečilište u Srbiji i cenjeni turistički centar. Preko cele godine, posebno u mesecima letnje turističke sezone, ona svojim posetiocima nudi izuzetno bogat, sadržajan i raznovrstan kulturno – zabavni program. Brojni sportsko-rekreativni objekti i tereni pružaju vrlo povoljne uslove za rekreaciju i pogodni su za pripreme vrhunskih sportskih ekipa. Već godinama je Vrnjačka Banja u vrhu srpskog turizma a tradicija duga preko 150 godina nameće prirodnu potrebu da se baš ovde, u srcu Srbije, otvori prvi državni Fakultet za hotelijerstvo i turizam koji će u narednim godinama iznedriti vrhunske stručnjake u ovoj oblasti.\nFakultet za hotelijerstvo i turizam osnovan je 2011. godine kao jedinstvena visokoškolska ustanova ovog tipa čiji je osnivač Republika Srbija. Fakultet je u sastavu Univerziteta u Кragujevcu.\nU prostorijama sa preko 2000m2, budućim studentima je na raspolaganju dovoljno kvalitetnog prostora koji je opremljen potrebnom tehničkom, audio-video i internet komunikacijom za kompletnu realizaciju nastavnog procesa.\nStudijski programi koncipirani su po uzoru na vodeće evropske fakultete za oblast turističkog i hotelijerskog menadžmenta, pri čemu su korišćena i dosadašnja iskustva u našoj zemlji. Predavanja, vežbe i stručna praksa su osmišljeni tako da omogućavaju formiranje visokoobrazovanih kadrova koji mogu da budu kompetentni i konkurentni u savremenom poslovnom okruženju. Programi su usklađeni sa Zakonom o visokom obrazovanju i principima Bolonjske deklaracije uvođenjem evropskog sistema prenošenja bodova ECTS (European Credit Transfer System), savremenog načina organizovanja nastave i sistema evaluacije rada predavača. Кoristeći iskustva najpoznatijih univerzitetskih insititucija u zemlji i inostranstvu svi predmeti organizovani su kao jednosemestralni.\nКoncipiran kao akademska ustanova visokog obrazovanja, Fakultet za hotelijerstvo i turizam u Vrnjačkoj Banji je akreditovan i poseduje tri akreditovana studijska programa:\nOsnovne akademske studije – Hotelijerstvo i turizam, na kome se stiče akademsko zvanje Diplomirani menadžer\nMaster akademske studije – Menadžment u hotelijerstvu, na kome se stiče akademsko zvanje Master menadžer\nMaster akademske studije – Menadžment u turizmu, na kome se stiče akademsko zvanje Master menadžer\nКurikulumi su generalno koncipirani tako da se osnovni nivo završava sa četiri godine studija, diplomski (master) nivo sa jednom godinom i doktorske studije sa tri godine.\nUniverzitet u Kragujevcu – Fakultet za hotelijerstvo i turizam\n#Fakultet za hotelijerstvo i turizam#Fakultet za hotelijerstvo i turizam Vrnjačka Banja#gastronomija#hotelijerstvo#Srbija gastro turistička destinacija#Vrnjačka Banja


0\tApril 22, 2020 1:30 pm\nAmerički predsednik Donald Tramp rekao je da će sutra potpisati uredbu o privremenoj suspenziji migracije u SAD. On je na konferenciji za novinare o epidemiološkoj situaciji u SAD, rekao da se uredba “i sada piše”. On navodi da će se pauziranjem emigracije u SAD sačuvati američka radna mesta.\n“Bilo bi pogrešno i nepravedno prema Amerikancima koji su dobili otkaz da ih zameni nova emigrantska radna snaga iz inostranstva, moramo prvo da mislimo na američkog radnika”.\nSuspenzija će važiti 60 dana, nakon čega će eventualni produžetak ili promenu odluke ponovo razmotriti Tramp lično i kako kaže “grupa ljudi”, ovisno o ekonomskoj situaciji u tom momentu. Na pitanje da li će biti izuzetaka, rekao je da će se više znati u sredu.\n“Uredba se odnosi samo na ljude koji traže stalno boraviste, drugim rečima one koji treba da prime zelenu kartu. Neće se primenjivati na one koji ulaze na privremenim osnovama. Kako se dalje stvari budu odvijale, istražićemo koje još mere o imigraciji treba da uvedemo, da bismo zaštitili američke radnike. Ubuduće ćemo sve više štititi njih”.\nImigracija 124 Vesti 1020 Vesti 10\nČikago: Kod 20% stanovnika utvrđeno prisustvo antitela na korona virus 0


NIŠ – Građani Niša su se danas, četvrte subote uzastopno, okupili na Bulevaru Medijana, gde je 4. januara „audi” usmrtio Andreja Prekljušaja (12) i Dejana Ilića (48). Oni zahtevaju izmenu Zakona o bezbednosti saobraćaja na putevima i strože kažnjavanje prekršilaca u saobraćaju kako bi se stalo na put bahatim vozačima. Nišlija Aleksandar Bakić rekao je da građani uz podršku advokata pripremaju nacrt „Andrejevog zakona” koji će saobraćajne nesreće sa smrtnim ishodom tretirati kao krivično delo ubistva. „Velika je uvreda za ožalošćenu porodicu, ali i za nas koji se poistovećujemo sa njihovom sudbinom, da se ovo što se dogodilo na Bulevaru Medijana naziva saobraćajnom nezgodom ili prekršajem - kako je to više puta ponovio načelnik Saobraćajne policije u Nišu”, rekao je Bakić, prenosi\nU saobraćajnoj nezgodi koja se dogodila nešto posle 19 časova u Borči, a u kojoj su učestvovali kombi vozilo i autobus na liniji 104, nije bilo povređenih. „Nezgoda se dogodila na raskrsnici ulica Ivana Milutinovća i Žarka Zrenjanina, kombi vozilo nije poštovalo prvenstvo prolaza već je samo izletelo iz sporedne ulice”, kažu iz GSP-a, prenosi Tanjug.


Aloe vera hranjiva krema idealna je za negu suve i dehidrirane kože jer reguliše vlažnost kože i nahrani je.\nZa suvu i dehidriranu kožu, u svojoj formuli objedinjuje posebni hidratantni gel aloe vere te jojoba ulje, koje reguliše vlažnost kože, omekšava je te čini glatkom i zdravom. Svakodnevnom negom dehidrirana koža zadržava prirodnu ravnotežu, bore nestaju i zaustavlja se nastanak novih.\nkožu hidrira, umiruje je, poboljšava njeno obnavljanje, smanjuje broj bora, povećava stvaranje kolagena i elastina i štiti kožu od fotostarenja;\nje biljni uljni vosak, bogat vitaminom E. U koži nadoknađuje izgubljene lipide, reguliše sadržaj vlažnosti, poboljšava obnavljanje, omekšava i izgladi kožu.\nAqua, Cetearyl Ethylhexanoate, Sorbitan Isostearate, Hydrogenated Castor Oil, Ceresin, Cera Alba, Glycerin, Isopropyl Palmitate, Isohexadecane, Simmondsia Chinensis Seed Oil, Aloe Barbadensis Leaf Juice, Triticum Vulgare Germ Oil, Polyglyceryl-2 Dipolyhydroxystearate, Zinc Stearate, Sodium Lactate, Sodium PCA, Glycine, Fructose, Urea, Niacinamide, Inositol, Rosmarinus Officinalis Extract, Brassica Campestris Seed Oil, Polyglyceryl-3 Diisostearate, Magnesium Sulfate, Parfum, Lactic Acid, Citric Acid, Sodium Benzoate, Potassium Sorbate, Sodium Sulfite, Phenoxyethanol, Ethylhexylglycerin.


Na Kosovu slavlje zbog energetske nezavisnosti, Vučić – ne zauzimajte Gazivode – Slobodne novine\nNa Kosovu slavlje zbog energetske nezavisnosti, Vučić – ne zauzimajte Gazivode\nKosovski i pojedini strani zvaničnici objavili su da je najnovijim glasanjem u Evropskoj energetskoj mreži operatora struje, Kosovo dobilo energetsku nezavisnost. I dok na Kosovu tu vest dočekuju sa slavljem, predsednik Srbije Aleksandar Vučić je rekao da namerno nije želeo da govori o tome, da se bavio time i da će razgovarati i sa evropskim predstavnicima, zamolivši da niko ne koristi situaciju da fizički zauzima Valač i Gazivode.\nPobedili smo ih u Evropskom udruženju elektromreža, iako smo mislili da nemamo nikakvu šansu, rekao je novembra 2018. godine predsednik Srbije Aleksandar Vučić, ocenjujući glasanje u ENTSO kao pokušaj da Eelektromreže Srbije budu izbačene iz poslovanja na severu Kosova.\nOvih dana, među vestima o koronavirusu, izjave kosovske ministarke za ekonomski razvoj Rozete Hajdari, da je glasanje u ENTSO-u rezultirao pozitivnim vestima za Kosovo, prošla je gotovo nezapaženo. Čestitajući uspeh Kosovu, nemački ambasador, Kristijan Helt, je napisao da će mreža Kosova napokon biti nezavisno kontrolno područje.\nKoordinator Radne grupe za poglavlje 35 Nacionalnog konventa o Evropskoj uniji Dragiša Mijačić smatra da bi članstvom Kosova Srbija ispunila merila iz ovog poglavlja, ali i iz Briselskog sporazuma o energetici. Otvoreno je pitanje kako će se to odraziti na energetsku stabilnost na severu Kosova, pre svega na upravljanje trafo stanicom Valač i hidroelektranom Gazivode.\nNa sajtu ENTSO još nije objavljena informacija o glasanju, kao ni to kakav će sporazum ovo evropsko energetsko udruženje imati sa Kosovom. Mijačić smatra da je Srbija upoznata sa namerama Kosova da izađe iz srpskog regulatornog bloka i da napravi novi sa Albanijom, te stvori uslove za članstvo u evropsku energetsku mrežu.\nKomentar o glasanju u ENTSO tražili smo od Kancelarije za Kosovo i Metohiju i predstavnika Vlade Kosova ali odgovori na pitanja nisu stigli.\nBriselski sporazum Beograda i Prištine o energetici podrazumeva i osnivanje dve kompanije na severu Kosova: EPS Trgovina i Elektrosever. Priština je u više navrata odbijala zahteve za registraciju, da bi novembra 2018. godine retroaktivno registrovala samo Elektrosever.\nSrpska strana nije bila zadovoljna načinom na koji se registracija desila, te najavila pravne analize ovog postupka. Briselski sporazum o energetici spada u red onih, pored Zajednice srpskih opština, koji nije sproveden i predmet je višegodišnjeg spora dve strane.\nOznakeAleksandar Vučić EPS gazivode Kosovo Kosovska elektromreža Naslovna-centar Naslovna-traka\nNeuspela bakljada naprednjaka u niškom naselju Palilula, policija legitimisala novinare\n“Jura krši dogovor i obnavlja pun kapacitet proizvodnje sa 1.200 radnika”


BalkanMagazin :: NIS-ove male elektrane smanjuju emisiju štetnih gasova\nNIS-ove male elektrane smanjuju emisiju štetnih gasova\npetak, 20. februar 2015 00:00\nStartovanjem još dve male elektrane, koje se nalaze na naftno-gasnim poljima Velebit i Bradarac NIS sada na naftnim i gasnim poljima u Srbiji ukupno ima 11 kogeneracionih modula, koji proizvode električnu i toplotnu energiju iz gasa koji do sada nije bio iskorišćen jer u sebi sadrži visok stepen ugljen dioksida i azota.\nNIS je pustio u rad još dve male elektrane, koje se nalaze na naftno-gasnim poljima Velebit i Bradarac. Ukupna snaga ova dva postrojenja je 2,3 MW, dok je vrednost investicije tri miliona evra\nElektrična i toplotna energija se proizvode iz gasa koji do sada nije bio iskorišćen.\nKompanija sada ima ukupno 11 malih elektrana, odnosno kogeneracionih modula, na naftnim i gasnim poljima u Srbiji, čija je proizvodnja električne energije dostigla snagu od 9,6 MW. Značaj ovih mini elektrana ogleda se u tome što one proizvode električnu i toplotnu energiju i to iz gasa koji do sada nije bio iskorišćen jer u sebi sadrži visok stepen ugljen dioksida i azota. Zbog toga proces pretvaranja ovog gasa u električnu energiju ima i ekološku dimenziju, jer smanjuje emisiju štetnih gasova u atmosferu, budući da se on do sada spaljivao na bakljama.\n„Dve najnovije mini elektrane su još jedan korak u razvoju kogeneracionih kapaciteta kompanije što će dovesti do daljeg povećanja nivoa efikasnosti korišćenja gasnih resursa NIS-a. Električna energija iz ovih elektrana se prodaje na tržištu, dok se toplotna koristi za potrebe objekata NIS-a“, rekao je Igor Korać, zamenik direktora Bloka Energetika u NIS-u.


Opštinski odbor Srpske napredne stranke Kovačica predao je danas u 20 časova Opštinskoj izbornoj komisiji listu za predstojeće lokalne izbore koji su raspisani za 26. april.\nPrenosimo u celosti saopštenje GRADSKOG ODBORA SNS Novi Sad:\nPozivam nadležne državne organe da pod hitno ispitaju finansijske račune Boška Obradovića, koji je i ranije od stranih agentura naplaćivao svoj “patriotizam”! Po kojoj ceni sad pokušavaš da prodaš mir i napredak Srbije, fašisto i nasilniče? Ima li kraja tvoja mržnja prema zemlji koja te je hranila i školovala, pošto si cenu za nju očigledno odavno odredio? Da li je tačno da više i ne biraš od koga ćeš pare da uzmeš za pokušaje pravljenja atmosfere državnog udara, rušenja Ustavnog poretka Srbije, izazivanje nasilja i prolivanje krvi na ulicama? Samo da znaš, mnogo je jača Srbija od ljudi poput tebe. I to će ti pokazati i na izborima 26.aprila.


Besplatni sistematski pregledi za sve - Dijaspora TV\nVestiAustrijaBesplatni sistematski pregledi za sve\nBesplatni sistematski pregledi za sve\nCilj ovih pretraga je otkrivanje oboljenja u ranoj fazi\nPreventivni sistematski zdravstveni pregled je besplatna usluga austrijskog zdravstvenog osiguranja namenjena svim osobama starijim od 18 godina. Cilj ovih pretraga je otkrivanje oboljenja u ranoj fazi. Ovaj pregled ne samo da mogu da obave osiguranici i njihovi članovi porodice, već sve osobe koje imaju prebivalište u Austriji.\nPrednosti ovog jednostavnog i nekomplikovanog zdravstvenog pregleda su višestruki.Umesto da se ide od jednog do drugog specijaliste, ovaj pregled nudi mogućnost da se sve obavi u jednom mahu. Sa lekarom se razgovara o trenutnom zdravstvenom stanju, meri se krvni pritisak kao i težina i visina, a proverava se i uho –grlo i nos, radi se analiza krvi, mokraće, snimanje pluća, testiranje na oboljenja kardiovaskularnog sistema, kao i provera eventualnih promena na koži.\nNovo u ovom programu je takođe i proširenje na testiranje na preventivnu proveru na rak debelog creva za muškarce starije od 50 godina. Uz test na okultno krvarenje (hemokult test) kao novo istraživanje radi se i koloskopija. Kod osoba starijih od 65 godina obraća se pažnja na slušni aparat kao i sposobnosti vida. Dalja novina je uvođenje i provera oboljenja desni.\nZainteresovani mogu da se podvrgnu preventivnom sistematskom pregledu kod svakog kućnog lekara kao i direktno u četiri Zdravstvena centra Bečke zdravstvene kase (WGKK).\nO tome koji lekari nude ovaj pregled na račun zdravstvene kase informacije se mogu dobiti na internet strani Lekarske komore Beča (www.aekwien.at) ili preko besplatne telefonske linije 0800 501 522.\nZabrana pušenja: Lokali u Beču krše zakon


Ehud Olmert: Izraelska ofanziva u Libanu neće prestati prije slanja međunarodnih mirovnih trupa\nIzraelski komandosi zarobili su u najintenzivnijoj kopneneoj operaciji od početka konflikta u Libanu pet gerilaca Hezbolaha, dok su pripadnici te šiitske milicije, na drugoj strani, ispalili rekordnih - više od 190 raketa na jevrejsku državu.\nIzrael tvrdi da je u okršajima u mjestu Balbeku, u blizini granice sa Sirijom, ubijeno još 10 boraca Hezbolaha. Libanski zvaničnici objavili su da je u najnovijem izraelskom napadu ubijeno 15 civila, dok Hezbolah tvrdi da su pet zarobljenih civili. Izraelska avijacija bombardovala je danas i selo Sarbu.\nUbijena su tri libanska vojnika. U raketnim napadima Hezbolaha na Nahariju, ubijen je jedan Izraelac. Izraelski premijer Ehud Olmert rekao je da će armija njegove zemlje nastaviti ofanzivu u Libanu, sve dok se u tampon zoni na jugu te države ne rasporede adekvatne međunarodne mirovne snage.\nU međuvremenu, ministri inostranih poslova Egipta, Jordana i Španije pozvali su iz Bejruta, na hitnu uspostavu primirja.\nŠefovi diplomatija Egipta i Jordana, upozorili su istovremeno da bi bez sveobuhvatnog sporazuma Izraela i arapskih država, region Bliskog istoka mogao da sklizne u potpun haos.\nTakođe u srijedu, iranski vrhovni vođa, Ajatolah Ali Hamenei ocijenio je «herojskom» borbu Hezbolaha protiv «izraelske agresije». Pozvao je bliskoistočne države da se ujedine protiv Izraela i svih njegovih saveznika, među kojima su Britanija i Sjedinjene države.\nOdložena sjednica Savjeta bezbejdnosti UN\nU Njujorku, stalne članice Savjeta bezbjednosti UN razmatraju mogućnosti za primirje i razmještaj međunarodnih snaga na jugu Libana, dok je sjednica tog tijela najavljivana za četvrtak – ponovo odložena.\nPortparol Svjetske organizacije rekao je da je susret odložen jer članice Savjeta bezbjednosti još nisu usaglasile stavove o rješenju krize u Libanu.\nMekormak: Gledišta saveznika o rešavanju krize na Bliskom istoku se podudaraju\nSAD su saopštile da se gledišta glavnih saveznika podudaraju kada je reč o načinima da se zaustave borbe u Libanu, uprkos novom odlaganju ključnog sastanka Saveta bezbednosti UN. Kako iz javlja novinar Glasa Amerike Dejvid Golast, Stejt Department očekuje da će Svetska organizacija u narednih nekoliko dana preduzeti korake ka rešenju krize.\nAmerički zvaničnici kažu da odlaganje sednice saveta bezbednosti ne znači da je blokirana diplomatija u slučaju Libana, te da će Savet bezbednosti preduzeti korake u roku od nekoliko dana, a ne nedelja.\nPrema medijskim izveštajima, Francuska, potencijalni lider novih snaga, odbila je da učestvuje na sastanku zbog neslaganja sa SAD u vezi francuskog zahteva da pre rasporedjivanja mirovnih snaga bude sklopljen politički sporazum.\nMedjutim, na redovnom brifingu za novinare, portparol Stejt Departmena Šon Mekormak, kazao je da su SAD podržale odlaganje sastanka, i da su nesuglasice sužene do te mere da članice Saveta sada rade na izradi zajedničkog nacrta rezolucije.\n«Sada smo sa francuskom vladom stigli do toga da radimo na jednom dokumentu, na zajedničkom tekstu. To ne znači da nije ostalo još pitanja koja treba da budu razrešena, da nije neophodno održati intenzivne diplomatske pregovore, ne samo sa Francuzima nego i drugima. Ali mi idemo ka podudaranju stanovišta, poklapanju pristupa... Slažemo se oko svih najvažnijih elemenata».\nFrancuska, koju podržavaju druge članice EU, energično se zalaže za hitan prekid neprijateljstava u Libanu, posle čega bi trebalo da usledi sporazum o trajnom prekidui vatre i politički dogovor koji bi uključio razoružavanje Hezbolaha.\nSAD smatraju da se svi ti elementi prepliću, a da prekid vatre ne može da se realizuje pre postizanja političkog sporazuma izmedju Izraela i Libana.\nPortparol Stejt Departmenta odbio je da navede detalje o preostalim pitanjima o kojima se pregovara, ali je rekao da se oni uglavnom tiču vremenskog redosleda i rasporeda različitih elementa. Jedan visoki zvaničnik koji je takodje razgovarao sa novinarima naveo je da je jedna kompromisna mogućnost - rasporedjivanje takozvanih «snaga za brzo reagovanje» u južnom Libanu, čim se postigne primirje izmedju Izraela i Hezbolaha. Takve snage, koje bi tehnički mogle biti deo sadašnje mirovne misije UN-a na jugu Libana, razdvojile bi zaraćene strane dok se ne rasporede mirovne snage u punom obimu, što je proces koji bi mogao da traje mesecima.\nHumanitarna pomoć pristiže\nUjedinjene nacije nastavile su isporuke humanitarne pomoći južnom Libanu. Svjetski program za hranu Ujedinjenih nacija saopštio je da je uputio dva konvoja sa hranom i lijekovima u južne primorske gradove Tir i Sidon, a takodje je poslao i humanitarne konvoje u istočni Liban iz Sirije, u nadi da će dostaviti pomoć civilima zatečenim u ratu .\nUN odlučile su da pošalju konvoje ka jugu Libana pošto su Izrael i Hezbolah garantovali da će im obezbediti prolaz. Medjutim, iako pomoć stiže do Tira, humanitarne organizacije imaju probleme u dostavljanju zaliha okolnim selima, gdje se nalaze civili.\nAgencija UN-a dodaje da je Izrael ponovo odbio da garantuje prolaz humanitarnim konvojima na putu ka gradu Rmeišu, jugoistočno od Tira. Od početka rata raseljeno je više od 700,000 Libanaca.


UPCG učestvovala na 10. evropskom regionalnom sastanku MOR-a i sastanku MOP-a\nNa poziv Međunarodne organizacije rada (MOR) i Međunarodne organizacije poslodavaca (MOP), šef sektora za međunarodnu saradnju Unije poslodavaca Crne Gore (UPCG) Mirza Mulešković, učestvovao je na 10. evropskom regionalnom sastanku MOR-a i sastanku Međunarodne organizacije poslodavaca, održanim u Istanbulu.\nRegionalni sastanak MOR-a se održava svake četiri godine, a okuplja predstavnike nacionalnih vlada, poslodavaca i radnika iz 51 države regije. Teme ovogodišnjeg, 10. sastanka MOR-a, bile su: pristup tržištu rada za radnike migrante, azilante i izbjeglice; zaštita radnika i uloga socijalne politike u upravljanju multinacionalnim kompanijama. Na skupu je predstavljen izvještaj Generalnog direktora MOR-a „Budućnost dostojanstvenog rada u Evropi i Centralnoj Azili: izazovi i mogućnosti“, a usvojena je i Istanbulska inicijativa za stogodišnjicu MOR-a „Budućnost dostojanstvenog rada za jače i odgovornije socijalno partnerstvo u Evropi i centralnoj Aziji“ koja socijalnim partnerima daje jasne smjernice za njihove buduće aktivnosti i polja djelovanja.\nTokom regionalnog sastanka MOR-a, Mirza Mulešković je u svom izlaganju istakao, iz ugla UPCG, da je za Crnu Goru najvažnije da u budućem periodu dodatno radi na jačanju i stabilizaciji regulatornog okvira, jačanju socijalnog dijaloga (posebno na bipartitnom i na lokalnom nivou), kao i kreiranju adekvatnog poslovnog ambijenta koji će omogućiti održivost biznisa i biti stimulativan za poslovanje postojećih i novih preduzeća. Mulešković je ocijenio da je Crna Gora već uradila dosta toga po pitanju reformi na tržištu rada, ali da još uvijek postoji značajan prostor za dodatno, dalje unapređenje ove oblasti. On je pozvao MOR da i u narednom periodu, kroz ekspertsku pomoć svojih predstavnika, nastavi sa radom na jačanju kapaciteta socijalnih partnera i pružanju podrške ukupnim procesima koji imaju za cilj ulazak Crne Gore u članstvo EU.\nNakon regionalnog sastanka, Mulešković je prisustvovao i godišnjem sastanku predstavnika Međunarodne organizacije poslodavaca (MOP) gdje je, u ulozi paneliste, predstavio studiju UPCG „Stvaranje poslovnog ambijenta za održiva preduzeća u Crnoj Gori“. Evropski partneri su iskazali veliko interesovanje da pruže podršku UPCG u daljem procesu prilagođavanja naše privrede za evropsko tržište. Mulešković je na marginama skupa imao sastanke sa predstavnicima više poslodavačkih organizacija iz EU i zemalja regiona, na kojima su dogovoreni budući projekti i modaliteti međusobne saradnje poslodavačkih organizacija.\nUPCG na konferenciji u okviru projekta "Usavršavanjem i zapošljavanjem do socijalne inkluzije"\nKonkurs "UPCG nagrada za DOP" za 2017


Podizanje saradnje između EU i NATO-a na viši nivo: Junker, Tusk i Stoltenberg potpisali zajedničku deklaraciju - EU Delegacija u Srbiji\nPodizanje saradnje između EU i NATO-a na viši nivo: Junker, Tusk i Stoltenberg potpisali zajedničku deklaraciju\nBy Jovan objavljeno\t 10/07/2018 Vesti iz Brisela\nPredsednici Evropske komisije i Evropskog saveta Žan-Klod Junker i Donald Tusk i generalni sekretar NATO-a Jens Stoltenberg su potpisivanjem zajedničke deklaracije podigli partnerstvo između EU i NATO-a na naredni nivo, potvrdivši još jednom posvećenost obe organizacije nastavku saradnje zarad bezbednosti njihovih građana.\nZajednički rad EU s NATO-om napreduje punom parom u pravcu sprovođenja 74 konkretnih mera u sedam oblasti saradnje koje su utvrđene u zajedničkoj deklaraciji iz 2016. koja je potpisana u Varšavi, među kojima su borba protiv hibridnih pretnji, jačanje sajber bezbednosti i odbrambenih sposobnosti te zajedničke vežbe. Saradnja EU i NATO-a je sastavni deo rada EU na unapređenju evropske bezbednosti i odbrane.\nOtkako je predsednik Junker pozvao na jačanje pozicije EU kao globalnog aktera, u oblasti odbrane je ostvaren značajan napredak, što se pre svega ogleda u uspostavljanju stalne strukturirane saradnje i evropskog fonda za odrbanu te radu na vojnoj mobilnosti. Posvećenost EU unapređenju odbrane se ogleda i u novom Komisijinom predlogu budžeta koji predviđa povećanje potrošnje na odbranu na ukupno 27,5 milijardi evra u periodu od 2021. do 2027.\nIntegralni tekst zajedničke deklaracije možete pronaći ovde. Za više informacija o saradnji EU i NATO-a i vojnoj mobilnosti konsultujte informativne listove.


Predsednica Osmani predstavila je privredni potencijal Republike Kosovo na Ekonomskom forumu Švajcarske - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani predstavila je privredni potencijal Republike Kosovo na Ekonomskom forumu Švajcarske\nPredsednica Republike Kosovo Vjosa Osmani učestvovala je danas na Ekonomskom forumu Švajcarske.\nPredsednica Osmani je pred oko 1500 predstavnika poslovne zajednice, akademicima, političarima i predstavnicima švajcarskih medija predstavila privredni potencijal Republike Kosovo i istakla je mnogobrojne mogućnosti za ulaganja u našoj zemlji.\n„Među mnogobrojnim razlozima za ulaganje na Kosovu, pomenula sam spremnu radnu snagu, izvanredan potencijal naše omladine i njihove uspehe, zakonodavstvo koje je usklađeno sa zakonodavstvom EU, zaštitu koja se pruža stranim investitorima i mnoge druge razloge koji Kosovo čine idealnim mestom za investiranje“, rekla je predsednica Osmani.\nPred oko 1500 predstavnika poslovne zajednice, akademicima, političarima i predstavnicima švajcarskih medija predstavila sam privredni potencijal Republike Kosovo i istakla sam mnogobrojne mogućnosti za ulaganja u našoj zemlji, kao zvanica na Ekonomskom forumu Švajcarske.\nMeđu mnogobrojnim razlozima za ulaganje na Kosovu, pomenula sam spremnu radnu snagu, izvanredan potencijal naše omladine i njihove uspehe, zakonodavstvo koje je usklađeno sa zakonodavstvom EU, zaštitu koja se pruža stranim investitorima i mnoge druge razloge koji Kosovo čine idealnim mestom za investiranje.\nInteresovanje firmi i investitora za Kosovo je jasno primećeno. Na nama ostaje da radimo snažno kako bismo se uverili da se njihovo interesovanje promeni u uspešne investicije u našoj zemlji.


trudnica – Farmaceutski blog-Generacija Rp./\nVažnost adekvatnog unosa soli\nNatrijum je važan elektrolit u našem organizmu, ali previše natrijuma dovodi se u vezu sa visokim krvnim pritiskom, pa zdravstvene organizacije preporučuju da se ograniči njegov unos (1, 2). Većina trenutnih smernica preporučuje unos 5 do 6g NaCl na dan. To znači da otprilike jedna kafena kašika kuhinjske soli zadovoljava potrebe za preporučeni dnevni unos 2 do 3g natrijuma. Sa druge strane kod pacijenata sa teškom srčanom isuficijencijom preporučuje se manje od 2g natrijuma na dan.\nBudući da se so široko koristi u preradi i proizvodnji hrane, od prerađene hrane potiče oko 75% ukupnog natrijuma (3). Tako da ukoliko želite da smanjite unos soli neka se ređe na vašoj trpezi nađe sir, šunka, salama, kiseli krastavci, slano i dimljeno meso i riba. Upravo zato dijete poput DASH ili mediteranske ishrane preporučuju sveže, neobrađene namirnice kao adekvatan izvor nutrijenata.\nMeđutim, kao što i previše natrijuma uzrokuje probleme, tako i unos premalo može biti štetan.\nPrimera radi kod hipertenzivnih trudnica restrikcija kalorijskog unosa i soli se NE preporučuje. Razlog tome je što restrikcija soli može smanjiti volumen intravaskularne tečnosti, što nikako nije poželjno, a naručito u terminu pred porođaj.\nSmanjen unos soli može, takođe uticati na efekat nekih lekova. Primer tome je lek male terapijske širine koji se koristi za lečenje manično-depresivnog poremećaja. Smanjen unos soli može dovesti do povećanja nivoa litijuma i ispoljavanja njegove toksičnosti, dok povećavanje unosa soli može uzrokovati smanjen nivo litijuma i samim tim izostanak njegovog terapijskog efekta.\nОбјављено 11. марта 2020. од стране generacijarp\t0


Pastor: Izmenama Zakona se relativizuje Ustav Srbije\nPredsednik Skupštine Vojvodine Ištvan Pastor izjavio je danas da je vladajuća većina u Skupštini Srbije izmenama Zakona o budžetskom sistemu relativizovala odredbu Ustava prema kojoj Vojvodini pripada sedam odsto državnog budžeta.\n"To je nesrećno rešenje, pre svega način na koji je to urađeno, kao da je u pitanju podvala. Vodilo se računa samo o brojkama, ali je u tom paketu izmena ovo bilo zapakovano", rekao je Pastor novinarima na Novosadskom sajmu i poručio da se mora razgovarati o rešavanju tog problema.\nPastor je rekao da njegova kritika vlasti nije lični napad na bilo koga, te ni na ministra finansija Srbije Mlađana Dinkića.\nVlada Vojvodine juče je Ustavnom sudu Srbije podnela predlog za ocenu ustavnosti spornog člana Zakona o budžetskom sistemu navodeći da se njime, suprotno Ustavu, određuje iznos koji iz državnog budžeta ide Pokrajini.\nZakonom je određeno da se kao osnovica za visinu budzeta Vojvodine koriste rashodi koji se finansiraju iz poreskih prihoda republičkog budžeta.


Udruženje žena Srbac – Udruženje žena Srbac\nŽena stoji, kao kapija,\nna izlazu i na ulazu ovoga svijeta.\nDobro došli na našu internet stranicu\nUdruženje žena Srbac je nastalo 2020. godine, kao želja i potreba kreativnih žena ove opštine, da svoje rukotvorine, pokažu široj javnosti. Članice ovog Udruženja se bave različitim vrstama ručnih radova, počev od ukrašavanja enterijera i eksterijera pa do izrade raznovrsnih unikatnih predmeta. Među ručnim radovima, ovih vrijednih žena, mogu se naći lutke od prirodnih materijala, korpe od novinskog papira, predmeti ukrašeni dekupaž tehnikom, slike rađene peglom i voštanim bojama (enkaustika), kao i razne vrste pletenih, heklanih i vezenih motiva u etno stilu.\nČlanice ovog Udruženja se, takođe, bave izradom svih vrsta torti i kolača, te slanih i slatkih peciva. Ovdje se može naći kvalitetan med, razne vrste proizvoda od meda, te preparati koji jačaju imunitet organizma, kao i sve vrste zimnice, voćnih sokova i džemova. Tu su, takođe, žene koje rado sviraju harmoniku, gitaru, pišu poeziju i prozu, kako za svoju dušu, tako i po narudžbi.\nVažno je reći da je Udruženje sastavljeno od žena različite životne dobi i različitih profesija, koje su, svojom kreativnošću i oštroumnošću, doprinijele visokom kvalitetu, kako proizvoda koje izrađuju tako i akcija koje se preduzimaju. Takođe treba napomenuti da je osnivanje Udruženja podržano od strane Skupštine opštine Srbac kao i Turističke organizacije Srbac, koji su dali veliki doprinos, kako u osnivanju Udruženja, tako i u organizaciji otvaranja prve izložbe ručnih radova, a koji i dalje nude veliku podršku i pomoć, u ostvarivanju svih ciljeva ovog Udruženja.\nI na kraju, najbitnije od svega, cilj našeg Udruženja jeste da doprinesemo našem gradu i zajednici, da zajedno svi budemo oslonac i podrška jedna drugoj u svim pogledima i da s tim promovišemo položaj žene u porodici i učinimo ga boljim. Svi mi vidimo i želimo jednu kulturno bogatu zajednicu punu razumjevanja i saradnje i činimo sve što možemo da doprinesemo toj viziji, a to je razvoj našeg grada.


Sportske.net - Piksi, Savo, Piksi, Savo... FSS odlučio - i Savo i Piksi, a tu je i bivši selektor?!\nPiksi, Savo, Piksi, Savo... FSS odlučio - i Savo i Piksi, a tu je i bivši selektor?!\nPronašli su rešenje za Dragana Stojkovića.\nMarko Pantelić je govorio danas na temu novog selektora i nije čak ni pomenuo Sava Miloševića nadajući se da će Dragan Stojković prihvatiti ponudu koju ima od Fudbalskog saveza Srbije.\n"Novosti" danas donose nove vesti oko novog selektora.\nNovi selektor po njihovom saznanju biće Savo Milošević, a pronađena je uloga i za Dragana Stojkovića koji će obavljati funkciju savetnika.\nOvo je definitivno način da Stojković ostane na platnom spisku Gvangdžoua u Kini, a da ujedno pomogne našoj reprezentaciji da se plasira na Mundijal u Kataru.\nNije to sve, i bivši selektor Radovan Ćurčić će najverovatnije biti Miloševićev pomoćnik, baš kao i na početku ove sezone u Partizanu.\nDonekle se sve ovo kosi sa onim što je Pantelić danas rekao "Tanjugu", ali jasno je da ćemo uskoro saznati ime novog selektora reprezentacije Srbije i da svi želimo da se ova saga završi što pre.\nJaooo ovog znalca sto je direktno iz Javora prosetao U21 pa A reprezentaciju sam zaboravio... Pa boze koje komedije! Piksi veliki trener iz Kine i Japana kao savetnik Milosevicu koji je blago receno bruka za svaku funkciju. Posto na svaku funkciju na koju je dosao pre toga je nadredjene za tu funkciju pljuvao i hteo da ih menja a onda im je bio podređen...\nGospodo iz Sportske.net ne znace nista komentari o savezu, Zvezdi, Terzi, Mrkeli i Partizanu kao i novim selektorima kada objavite komentar n vest od pre 5 dana. Nije prvi put... Bas vezano za ove stvari... Malo sumnjivo!?\nMa najbolje bi bilo da ostave tumbakovica i da mu se pridruze Curcic, krstajic i milosevic pa da pcasnom Predsedniku FSS bude po volji. Piksi ne hvataj se u kola sa takvim ljudima.\nE pa ovo nema nigde, tri vrhunska strucnjaka vode jedan tim 😂 jedan bira odbranu, jedan vezni red, jedan napad, odlicno resenje\nDa nije smesno bilo bi komicno\nKakva sapunica :D sto bi rekao Ludovan Jovanovic za Jankovica Murinja isto je i kad se cuje pomocni trener Radovan Curcic pale se lampice :D\nSavo je rekao da vise nece raditi u Srbiji, tako da on svakako, samo u gostima moze da vodi utakmice. Doduse Savica nema sta nije prica pa porekao, pa se i izvinjavao, pa opet pricao, pa ce opet da porekne, legendicica :D Realno, kesa i kao fudbaler i kao trener i kao osoba.\nOn ako bude selektor, pomocnik, ma dodavac vode, to ce biti najomrazenija reprezentacija ikada i najiskrenije im zelim sve poraze!


(VIDEO) Nastavlja se Intereg IPA projekat Mađarska Srbija „Sombor – Baja Zelene staze“ - RTV Sreće Sombor\nNa Svestki dan mladih 12. avgust Grad Sombor je organizovao „Kajak avanturu“ na Velikom Bačkom kanalu, koja je bila deo Prekograničnog Intereg IPA projekta Mađarska Srbija „Sombor – Baja Zelene staze“.\nPodsetimo ovaj projekat je započeo 2018 godine i u njemu učestvuje Grad Sombor zajedno sa prekograničnim partnerima Gradom Baja i Turističkom organizacijom Grada Baje. Program se finansira iz Evropskog fonda, a ukupna vrednost odobrenog projekta je 403.971,56 evra, dok je učešće Grada Sombora 10%. U okviru projekta otvaren je „Kajak centar“ Sombor, organizovana obuka vožnje kajaka, „Kajak avanture“, ultramaraton „Sombor-Baja“, i izgrađena su biciklistička odmorišta na „Eurovelo 6“ biciklističkoj ruti.\nNa jučerašnji dan projekat se nastavio sa istim partnerima i istim ciljem afirmacijom kako zelenog turizma, tako i sporta, i organizovanjem brojnih manifestacija.\n“U okviru produžetka ovog projekta Grad Sombor je osmislio i realizovaće 4 aktivnosti. Jedna od aktivnosti će biti u skorije vreme nabavka biciklova, koji će se koristiti u okviru biciklističkih tura, planirano je da se snimi jedan promotivni video o vožnji rekreativnim kajakom, organizovaće se još nekoliko biciklističkih tura a evo danas realizuje aktivnost organizovanja „Kajak avanture“. Izabrali smo za ovu aktivnost, baš današnji dan 12. avgust – Svetski dan mladih, da bi čestali ovom prilikom svim mladima Sveta njihov dan. Na današnjoj aktivnosti okupili smo se u Kajak centru i koristimo kajake koji su dobijeni u okviru projekta a pozvali smo članove Crvenog krsta Sombor da nam se pridruže u „Kajak avanturi“, i ovom prilikom održe nekoliko prikaza pružanja prve pomoći”, istakla je Melita Danilović, član Projektnog tima Grada Sombora.\nPored toga što se simbolično obeležio Svetski dan mladih i nastavio projekat „Sombor – Baja Zelene staze“ ova aktivnost imal je cilj promocije nove turističke ponude „Kajak avantura Grada Sombora“.


Mandić: Jedini pravi izbor imunizacija, cijepite svoju djecu | Visoko.co.ba\nNaslovnica BiH Mandić: Jedin...\nOdluka roditelja da ne cijepe svoje dijete je odluka da svoje dijete, ali i drugu djecu dovedete u rizik od obolijevanja od teških zaraznih bolesti – poručio je danas u Sarajevu federalni ministar zdravstva Vjekoslav Mandić.\n“Apsolutno smo svjesni da u današnjem svijetu u kojem smo svakodnevno pod utjecajem hiljada informacija i dezinformacija, neprovjerenih, paušalnih, površnih i znanstveno neutemeljenih informacija o cjepivima, roditeljima nije lako donijeti odluku. Ali, podsjećamo jedina prava odluka, jedini pravi izbor je imunizacija”, poručio je ministar.\nStoga apeluje na roditelje da se o važnosti i sigurnosti cjepiva informiraju kod doktora i u nadležnim zdravstvenim institucijama te da cijepe svoju djecu. Ministar je naglasio da će Vlada FBiH i zdravstveni sistem u cjelini nastaviti raditi u tom pravcu i uložiti dodatne napore za unapređenje provođenja Programa obvezne imunizacije.\n“Obuhvat djece u FBiH u 2016. varira od cjepiva do cjepiva, a najniži je cjepivom za MRP u iznosu od 64 posto, dok je preporučeno od 90 do 95 posto”, naglasio je.\n“Nepobitna opredijeljenost Vlade se ogleda i u izdvajanju dodatnih sredstava, te smo u cilju usuglašavanja s programima imunizacije u EU od prošle godine u program u FBiH uveli i petovalentno cjepivo koje je u smislu smanjenog broja uboda pogodnije za dijete”, istakao je ministar Mandić.\nČlanak prijeU SBK dramatičan porast djece ovisne o inzulinu\nSljedeći članakSaša Ćurguz osuđen na 15 godina zatvora


ROBERTS SE VRATIO U EVROPU - BasketballSphere\nEvroliga EVROPA Grčka TRANSFERI\nBy Greg Norton / 23/07/2017\nVeteran Brajan Roberts (185, 31) vratio se u Evroligu. Bek koji je prošle sezone igrao za Šarlot, potpisao je dvogodišnji ugovor sa Olimpijakosom.\nRoberts je karijeru u Evropi počeo u Galil Gilboi odakle je prešao u Bamberg. U Nemačkoj se zadržao tri sezone i naosvajao se trofeja (tri titule šampiona, dva Kupa). U NBA je bio član i Portlanda i Nju Orleansa.\nTags: euroleauge, evroliga, grčka, olimpijakos


Dovoljno je samo 20 minuta spavanja na poslu za dobro zdravlje i produktivnost - Moj Radio\nVeć nam je poznato da na radnom mestu nije dozvoljeno spavanje, bar ne zvanično. Međutim, stručnjaci smatraju da bi trebalo ponovo razmisliti o tome i da dremanje na poslu, bar 20 minuta može biti dobro kako za zdravlje, tako i za posao.\nDa, šefovi uglavnom ne misle ništa dobro o radnicima koji spavaju na poslu, iako to često nije izričito zabranjeno. Amerikanci su doneli odluku da to promene.\n„Svim osobama je zabranjeno da spavaju u zgradama javnih službi, osim ako tu aktivnost nije odobrio zvaničnik službe“, piše u direktnom naređenju Uprave za opšte usluge, objavljenom ovog meseca.\nŠta je bio povod za to još nije jasno, iz uprave nisu želeli da komentarišu odluku. Inače, ovo nije prvi put da američka vlada pokušava da spreči radnike da spavaju.\nRevizorska služba Kalifornije objavila je 2018. izveštaj u kojem se navodi da je jedna radnica Odeljenja za motorna vozila u proseku na poslu spavala tri sata dnevno. Kako navode, kolege su je pokrivale i radile njen deo, što je državu ukupno koštalo 40.000 dolara za četiri godine. Radnica za spavanje na poslu nikada nije kažnjena jer je njen šef smatrao da su za sve krivi zdravstveni problemi.\nIdeja da radnici na poslu nadoknađuju izgubljeni san sigurno će kod mnogih izazvati burnu reakciju. Ipak, stručnjaci navode da to povećava produktivnost zaposlenih. Procena je da oko 70 miliona Amerikanaca pati od poremećaja sna, kaže doktor Lorens Epstajn, bivši predsednik Američke akademije za medicinu sna, koji je danas direktor medicine spavanja u bolnici Brigam i Ženskoj bolnici u Bostonu.\nNa primer, nedavno istraživanje Bol stejt univerziteta u Indijani proverilo je količinu sna kod 150.000 ljudi, koji su sami upisivali koliko spavaju. Zaključak je da je broj onih koji u proseku spavaju sedam sati ili manje povećan, 2010. ih je bilo 30,9 odsto, a 2018. godine 35,6 odsto.\n„Neke kompanije su postale svesne tog problema i žele da ga reše. Nažalost, mislim da je državna služba protiv toga“, kaže Epstajn za BBC.\nOn ističe da nedostatak sna može da utiče na ekonomiju, ali i na zdravlje. Nedostatak sna povezan je sa nizom zdravstvenih problema, među kojima su gojaznost, dijabetes, srčani problemi, kao i mentalni problemi poput anksioznosti i depresije.\nZa to vreme istraživanje Rend korporacije iz 2016. pokazuje da američka ekonomija zbog neispavanih radnika godišnje izgubi 411 milijardi dolara.\nKratkim spavanjem do produktivnosti\n„Neispavani ljudi ne rade najbolje što mogu, a i veće su šanse da će zbog nesreće na poslu i zdravstvenih problema dosta koštati kompaniju“, kaže Epstajn.\nU pojedinim zemljama na poslovnu dremku ne gledaju sa tolikim čuđenjem, neke kompanije u Japanu imaju zvučno izolovane kancelarije, kako bi radnici s vremena na vreme mogli da se malo odmore, dok američka kompanija „Ben end Džeris“ ima sobu za dremku.\nČuveni proizvođač sladoleda je za radnike spremio „Da vinči sobu“ u kojoj su kauč i ćebe. Radnici su u obavezi sa skinu cipele kada legnu i imaju limit od 20 minuta odmora. Ukoliko je neko bolestan i potrebno mu je više sna, biće poslat kući.\nMeđutim, čak i tada postoje problemi oko spavanja na poslu, kaže Laura Peterson, portparolka kompanije. Kako navodi, morali su da ukinu papir za prijavu jer su radnici na njemu pisali lažna imena.\n„Većina ljudi ne želi da prizna da su koristili sobu za dremku“, kaže Peterson, koja je sobu za dremku koristila četiri puta za tri godine rada u kompaniji.\n„Ponekad malo odspavam, ali moram da navijem alarm na telefonu kako bih bila sigurna da se ne uspavam. Da, dobar je to odmor, osećam se posle produktivnije“, dodala je ona.\n„Prvi put kad sam je koristio osećao sam čudnjikavo, ali je bilo tako dobro da me je taj osećaj brzo prošao“, rekao je jedan od zaposlenih u kompaniji „Ben end Džeris“.\n„Sledeći put sam znao da je to dobra odluka i da ću se posle osećati bolje, spreman da se vratim kompjuteru i dokumentima na kojima sam radio i koji su me iscedili“.\nPojedina radna mesta zahtevaju visoku koncentraciju, a jednostavno je nemoguće biti toliko skoncentrisan na ono što se radi osam i više sati u kontinuitetu. Konzumiranje raznih napitaka da bi se održala budnost donosi više štete nego koristi, kako zaposlenom, odražavajući se negativno na zdravlje, tako i kompanijama.\nUvođenje kraćih odmora u toku radnog dana bi podjednako bili značajni i za jedne i za druge.\nTagged san, Spavanje na poslu


Đelić: Srbija koordinator za Dunavsku strategiju – Nadlanu.com\nĐelić: Srbija koordinator za Dunavsku strategiju\nBRISEL, 12. januara 2011. (Beta) - Srbija je na sastanku Evropske komisije i zemalja Podunavlja u Briselu u sredu određena za koordinatora Dunavske strategije u oblasti transporta, ekonomije znanja, i bezbednosti i borbe protiv organizovanog kriminala, izjavio je potpredsednik Vlade Božidar Đelić.\nSrbija će sektor transporta Dunavske strategije koordinirati uz partnerstvo sa Slovenijom, ekonomije znanja sa Slovačkom, a s Nemačkom će voditi polje bezbednosti i suzbijanja kriminala u sklopu strategije razvoja ekonomije, transporta, turizma, kulture u 14 podunavskih zemalja.\nEvropski komesar za regionalnu saradnju Johanes Han je izjavio da je za ovaj temeljiti program razvitka plovidbenog puta i područja uz jednu od najvećih reka Evrope, obezbeđeno stotinu milijardi evra u fondovima EU za regionalni razvoj.\nPo rečima Đelića, pored sredstava u fondovima EU, projekte za Dunavsku strategiju će finansirati Evropska investiciona banka i druge međunarodne finansijske organizacije.\nĐelić, koordinator Srbije za Dunavsku strategiju, ocenio je da je davanje saglasnosti da Srbija, iako nije članica EU, zajedno sa Slovenijom, Slovačkom i Nemačkom, koordinira tri važna sektora tog najambicioznijeg makroregionalnog programa u Evropi, predstavlja veliko priznanje Srbiji.


- Radila sam u jednom beogradskom kafiću kao konobarica, mnogo puta i po 15 sati dnevno. Bilo je strašno jer nas vlasnik lokala nije tretirao kao ljude. Bog me je pogledao jedno popodne kad je Agneta Azirović ušla sa svojom ćerkicom u baštu lokala i kad sam je uslužila, spontano smo ušle u priču. Dala mi je svoju vizit karticu i rekla da se javim jer imam veliki potencijal da budem odličan model. Tako moja manekenska karijera kreće - ispričala je Anja za "24 sata".\nStigle i reakcije na izjavu Zverke da je Keri prava 'kur**'\nPre par dana Zverka je šokirao obožavateljke 'Seks i grada' svojom izjavom, a sada su stigle i reakcije.


BiH: korak ka kredibilnoj aplikaciji | Politika | DW | 10.02.2016\nVijeće ministara BiH „u tajnosti“ je usvojilo „Odluku o sistemu koordinacije evropskih integracija“. Odluka je usvojena prošlog mjeseca, ali javnost o tome nije obavještena sve do njene objave u Službenom glasniku.\nU Odluci o sistemu koordinacije procesa evropskih integracija u BiH, koja je objavljena u Službenom glasniku BiH (broj 8/16) definirani su „institucionalni i operativni sistemi i način ostvarivanja koordinacije institucija u BiH na provođenju aktivnosti u vezi s procesom integriranja BiH u Evropsku uniju (EU), zajednička tijela u okviru sistema koordinacije, njihov sastav, nadležnosti i međusobni odnosi“. U tekstu je pojašnjeno da se pod „koordinacijom“ podrazumijevaju aktivnosti koje se provode u cilju osiguranja što većeg stepena usklađenosti i koherentnosti u radu institucija svih nivoa vlasti u BiH u vezi sa izvršenjem ugovornih obaveza iz Sporazuma o stabilizaciji i pridruživanju (SPP). Naglašeno je da se „koordinacija“ temelji na načelima poštivanja postojeće unutrašnje pravne i političke strukture u BiH.\nEvropska unija želi vidjeti značajan napredak u provođenju Reformske agende\nPrecizirano je da se „u cilju efikasne provedbe vertikalne koordinacije procesa evropskih integracija u BiH“ uspostavljaju sljedeća zajednička tijela: Kolegij za evropske integracije, ministarske konferencije, Komisija za evropske integracije, potkomisije za evropske integracije i radne grupe za evropske integracije. Naglašeno je i da u cilju provedbe SSP-a, u sastavu zajedničkih tijela između BiH i EU, djeluju: Parlamentarni odbor za stabilizaciju i pridruživanje između BiH i EU, Vijeće za stabilizaciju i pridruživanje između BiH i EU, Odbor za stabilizaciju i pridruživanje između BiH i EU, te pododbori za stabilizaciju i pridruživanje i Posebna grupa za reformu javne uprave između BiH i EU.\nSastav i nadležnosti novih tijela predviđenih Odlukom o koordinaciji\nPrecizirani su i sastavi te nadležnosti novih zajedničkih tijela. Između ostalog, predviđeno je da Kolegij za evropske integracije čine predsjedavajući Vijeća ministara BiH, entitetski premijeri i zamjenici predsjedavajućeg Vijeća ministara. Odluke Kolegija donosit će se konsenzusom prisutnih članova „koji glasaju u skladu s njihovim ustavnim nadležnostima za materiju koja je predmet odluke“. Javnost u BiH i organizacije koje prate rad institucija u ovoj zemlji iznenadila je tajnost u kojoj je sve obavljeno. Odluka o sistemu koordinacije procesa evropskih integracija u BiH usvojena je u Vijeću ministara prije 14 dana, u utorak (26.1.), a u Službenom glasniku objavljena je u utorak (9.2.).\nKako javnost do objavljivanja Odluke u Službenom glasniku nije bila upoznata s ovom informacijom, u pojedinim bh. medijima pojavili su se natpisi da je Vijeće ministara „u tajnosti“ usvojilo važnu Odluku. Komentirajući na svom Facebook profilu ovaj događaj, direktor Transparency Internationala BiH Srđan Blagovčanin je napisao: „Nevjerovatno! Možda smo već i ušli u EU samo nam još nisu javili!“ Blagovčanin za Deutsche Welle kaže da je „jako teško razumjeti zašto se ovako suštinska odluka donosi u ovako konspirativnoj, gotovo zavjereničkoj atmosferi“.\nBlagovčanin: „U BiH su u svaki proces donošenja odluka ugrađene mogućnosti blokada“\nŠarović: "Iako nam predstoji još dosta posla, uvjeren sam da nećemo dugo čekati na odgovor Evropske komisije."\n„U svakom slučaju, sam čin usvajanja odluke treba pozdraviti jer se ovo pitanje dugo vremena nalazilo na dnevnom redu i bezuspješno se pokušavalo riješiti. Međutim, tek će se u narednim danima moći vidjeti kakav će stav prema ovom dokumentu zauzeti one partije koje vrše vlast na nižim nivoima, a nisu zastupljene na državnom nivou. Naravno, prije svega mislim na nepredvidivi SNSD (Savez nezavisnih socijaldemokrata). Također, konačan sud o samom dokumentu bit će moguće dati tek nakon podrobne analize svih njegovih odredbi s posebnim fokusom na funkcionalnost predviđenog načina donošenja odluka. Poznato je da su ključni problemi BiH ugrađene mogućnosti blokada u svaki proces donošenja odluka, tako da je efikasnost tog procesa ključno pitanje i u ovom slučaju“, kaže Blagovčanin.\nMinistar vanjske trgovine i ekonomskih odnosa u Vijeću ministara BiH kazao je da će usvajanje mehanizma koordinacije pomoći BiH da njena aplikacija bude „što vjerodostojnija i kredibilnija“. „Vijeće ministara jeste usvojilo mehanizam koordinacije, no ostalo je da se entiteti, sa kojima su obavljeni razgovori prethodnih dana, sa tim još usaglase i eventualno daju svoje komentare. Uprkos tome, značajno je da je Vijeće ministara učinilo ovaj važan korak. Iako nam predstoji još dosta posla, uvjeren sam da nećemo dugo čekati na odgovor Evropske komisije. Uostalom, oni su izjavili da je BiH dobrodošla sa svojom aplikacijom 15. februara. To je dobar signal, jer je prethodnih dana bilo i različitih komentara u Briselu o tome da li je aplikacija BiH preuranjena ili ne“, rekao je Šarović za Deutsche Welle.\nMehanizam koordinacije jedan je od dva uslova koje BiH mora ispuniti kako bi aplikacija ove zemlje za prijem u punopravno članstvu u EU bila kredibilna. Drugi je adaptacija SSP-a, o čemu BiH i EU već pregovaraju.\nBiH će naredne sedmice podnijeti zahtjev za dobijanje statusa kandidata za prijem u EU, prenose mediji na njemačkom jeziku. Oni pišu i o posjeti austrijskog šefa diplomatije Sebastiana Kurza Balkanu. (08.02.2016)\nDejton nije isto što i Dejton\nPred 20-tu godišnjicu potpisivanja Dejtonskog sporazuma 14. decembra u Sarajevu nema slavljeničkog raspoloženja. Mnogi ljudi u BiH vide Dejton kao provizorni sporazum, piše štampa na njemačkom jeziku. (11.12.2015)\n„Vruće glave – hladne diplomate“\nGranični sporovi na Zapadnom Balkanu koji su se kroz izbjegličku krizu ponovo našli u centru pažnje i bh. reprezentativac Vedad Ibišević koji saosjeća s izbjeglicama su neke od tema pisanja štampe na njemačkom jeziku. (23.09.2015)\nTagovi BiH, Koordinacija, Aplikacija, EU, Odluka


Gradska vlast Novog Sada: Statut Vojvodine je neustavan\nKabinet gradonačelnika Novog Sada Miloša Vučevića u subotu uveče je u saopštenju optužio predsednika Vlade Vojvodine Bojana Pajtića i njegove saradnike da su odgovorni za donošenje "neustavnog" Statuta Autonomne Pokrajine Vojvodine.\n"Grad Novi Sad poseduje službu za pružanje besplatne pravne pomoći. Ova služba će svakako zadovoljiti pravničku radoznalost i neznanje članova Pajtićevog kabineta, koji su na primeru Razvojne banke Vojvodine te izradom protivustavnog Statuta APV pokazali da su zaista 'giganti pravne misli'", navodi se u saopštenju.\nStatut Vojvodine, kojeg je 2009. godine usvojila Skupština Vojvodine, a potom potvrdila i Skupština Srbije, nije do sada proglašen neustavnim.\nInicijativu za ocenu ustavnosti pokrajinskog statuta podnela su Demokratska stranka Srbije i Nova Srbija, a javna rasprava o ustavnosti i zakonitosti tog akta održana je 21. maja pred Ustavnim sudom Srbije. Predsednik Ustavnog suda Dragiša Slijepčević rekao je na kraju rasprave da će odluka o ustavnosti i zakonitosti Statuta biti doneta najverovatnije u poslednjem kvartalu ove godine.\nOvo saopštenje iz Kabineta gradonačelnika izdato je povodom sporenja između Grada i Pokrajine oko preduzeća Dnevnik holding, prenose agencije.


Oboren prijedlog dopuna zakona o PDV-u – TVSA.BA\nPetak, 27 Maja, 2022 5:43\nNaslovna/Vijesti/Bosna i Hercegovina/Oboren prijedlog dopuna zakona o PDV-u\nOboren prijedlog dopuna zakona o PDV-u\nČetvrtak, 28 Maja 2020, 14:56\nDelegati Doma naroda Parlamentarne skupštine Bosne i Hercegovine nisu dali podršku zahtjevu Predstavničkog doma za razmatranje dopuna Zakona o porezu na dodatnu vrijednost.\nDopune tog zakonskog rješenja predložio je dopredsjedavajući Doma Denis Zvizdić, kao i zaključak da se razmatra po hitnom postupku. Osim toga, nije usvojen ni izvještaj o radu i poslovanju BHRT-a i realizaciji programskih planova za 2017. i 2018. godinu. Zasjedanje je u toku, a na dnevnom redu su, između ostalog,i informacije o radu Tužilaštva BiH za 2017. i 2018. godinu.\nGledajte Direktno: O stanju komunalnih preduzeća i ublažavanju mjera\nPrekinuta sjednica na kojoj se trebalo raspravljati o respiratorima


Federalni zavod za statistiku provodi istraživanje o kvalitetu života žena - Portal 072info\nFederalni zavod za statistiku od ponedjeljka planira provesti Pilot anketu ”Istraživanje o kvalitetu života žena”, a koja se odvija u okviru projekta Rodno zasnovano nasilje (GBV-Gender based violence).\nOva anketa će se provoditi u saradnji s Agencijom za statistiku BiH i Republičkim zavodom za statistiku RS u periodu od 12. do 20 aprila ove godine.\nPilot istraživanje o kvalitetu života žena provodit će se na uzorku od 100 slučajnih izabranica na području Sarajeva, starosti od 18 do 74 godine.\nIstraživanje će se provoditi CATI metodom (Computer Assisted Telephone Interview) što znači da će ovlaštene osobe, u ime Federalnog zavoda za statistiku u navedenom periodu putem telefona tražiti jednu osobu ženskog spola iz vašega domaćinstva koja bi odgovorila na pitanja o kvalitetu života žena u BiH.\n“Ljubazno molimo građane da svojim odgovorima doprinesu da informacije prikupljene putem navedenog istraživanja posluže za dobijanje kvalitetnih podataka o kvalitetu života žena u BiH”, naveli su iz Federalnog zavoda za statistiku.\nPrikupljeni podaci koristit će se isključivo u statističke svrhe i neće se objavljivati kao pojedinačni. Upotreba, povjerljivost i zaštita podataka utvrđena je članovima 36. do 42. Zakona o statistici u Federaciji BiH i primjenivat će se prilikom statističke obrade predmetnih podataka.\nPrethodni članakNalozi za isplatu martovskih vojnih i civilnih invalidnina upućeni bankama\nSljedeći članakBili su među najgorima: Jedna evropska zemlja postala je uzor u borbi protiv koronavirusa


Balkanski region je predugo trpio, vrijeme je za njegov prijem u EU\nBalkanski region je predugo trpio nestabilnost, vrijeme za njegov prijem u Evropsku uniju je odavno došlo, uvjerenje je generalnog sekretara NATO, Jaap de Hoop Scheffera, izrečeno danas nakon Stalnog savjeta NATO-Rusija, upriličenog tokom neformalnog susreta NATO ministara u Litvanskom gravnom gradu, Viljnusu.\nU okviru tema kojim se danas bavio Savjet na visokom mjestu pažnje bila je situacija na Balkanu i, posebno, Kosovu, gdje je prepoznata potreba za sumiranjem postignutih standarda mdjunarodne zajednice, kako bi ove jeseni mogli započeti razgovori o kosovskoj budućnosti.\nNATO zvaničnici su u Viljnusu naglasili da je, pored uključenja u angažman 18 hiljada vojnika KFOR-a, NATO aktivan i u okviru proširene Kontakt grupe, jer, kao naglašava portparol Alijanse, James Apaturai , "Sve što se dogadja na političkom planu odražava se na i na vojnom i obratno".\nŠire, jedan od zaključaka današnjeg NATO-Ruskog skupa je i da od balkanskih lidera treba tražiti "najviše moguće standarde", kada je riječ o tretmanu manjina, poštovanju medjunarodnih obaveza, medju kojima je i puna saradnja sa Hagom, regionalna saradnja i gradnja povjerenja.\nGeneralni sekretar NATO, Jaap de Hoop Scheffer je nakon skupa prenio uvjerenje ministara da je očigledan napredak u saradnji država regiona sa Tribunalom- očigledan ali ne i dovoljan.\n<da smo vidjeli i sada vidimo pozitivan razvoj prilika u regionu, medjutim, znate da glavna prepreka i dalje ostaju Mladić i Karadžić. Incidenti kakve smo vidjeli kod regruta iz Republike Srpske neće pomoći i riječ je o nesretnom incidentu, ali jasno je da region bilježi progres, rekao je Sceffer, obećavajući da će NATO ostati aktivno uključen u stabilizaciji prilika u regionu.\n"Rusija, kao aktivan član Kontakt grupe će, zajedno sa NATO, pomoći u traženju odgovora na izazove u regionu", naglasio je nakon skupa Jaap de Hoop Scheffer.


Predsednik Vučić u Subotici pustio u rad novi pogon Ameteka | Savez vojvođanskih Mađara\nFirma Ametek dodatno proširuje svoje kapacitete u Srbiji. Američka firma koja se bavi proizvodnjom elektromotora je danas u Subotici pustila u rad novi pogon u kojem su zaposlili više stotina ljudi.\nOvu svečanost uveličao je i predsednik Srbije Aleksandar Vučić koji je tokom obilaska postrojenja porazgovarao sa više radnika.\nObratio im se rekavši kako je posebno sretan što zajedno rade i Mađari, i Srbi, Hrvati i drugi, te da je ponosan na njih i njihov rad, zahvaljujući kojem Ametek proširuje kapacitete kojim će se udvostručiti ili utrostručiti broja zaposlenih. Želim vam puno posla i više plate – zaključio je predsednik Vučić.\nPredsednik skupštine pokrajine Vojvodine Ištvan Pastor je rekao da je od životne važnosti uspešnost ovog ulaganja, kao i da i drugi prate ovaj primer i ulažu, jer su Subotica, Vojvodina i Srbija dobro mesto za biznis.\nPredsednik Izvršnog veća Vojvodine Igor Mirović je kazao da ova firma neće samo proizvoditi profit iz svog uloženog kapitala, već da će i kroz poreze unaprediti celu zajednicu. To znači da će više ući i u lokalni, pokrajinski i republički budžet.\nDirektor Ameteka u Srbiji Slobodan Anić je izjavio da će se iz subotičke firme na tržište plasirati proizvodi najvišeg kvaliteta, kao i da imaju želje da uče iz Ametekove istorije koja traje 85 godina.\nNa današnjem dešavanju učestvovao je i američki ambasador Kalj Skot koji je rekao da je zahvaljujući američkim ulaganjima do sada u Srbiji oko 17 hiljada ljudi došlo do posla.


Izvor: NoviMagazin.rs, 31.Mar.2020, 15:34 (ažurirano 02.Apr.2020.)\nČlan kriznog štaba Vlade Srbije epidemiolog Branislav Tiodorović izjavio je danas da se krajem ove nedelje očekuje "jedan talas obolelih, a nažalost i umrlih od koronavirusa".\n"Svesni smo toga da naredne dve nedelje treba dobro izdržati, da stignemo do Vaskrsa, kada očekujemo jedan pad, ne značajan, ali blagi i da iz aprila izađemo sa boljom situacijom", istakao je Tiodorović prilikom obilaska hale "Čair".\nNiški "Čair" koji je proteklih dana pretvoren u privremenu >> Pročitaj celu vest na sajtu NoviMagazin.rs << bolnicu za smeštaj obolelih od koronavirusa sa lakšom kliničkom slikom danas su obišli i ministar odbrane Aleksandar Vulin, gradonačelnik Niša Darko Bulatović i rukovodstvo Kliničkog centra Niš.\nVulin je rekao da je u "Čairu" spremno 256 postelja i dodao da je sve maksimalno komforno, "u meri koliko je to moguće".\n"Obezbeđene su prostorije ne samo za spavanje, već i za svakodnevne aktivnosti i ishranu, i, ono što je najvažnije, obezbeđen je dovoljan broj lekara i sestara, kao i dobra i, koliko god da je potrebna, zdravstvena i medicinska zaštita", istakao je ministar.\nPrema njegovim rečima, u Nišu je trenutno spremno još 280 postelja u drugim halama za ove namene, ukoliko bude potrebno, u skladu sa procenom Kriznog štaba, Vojska Srbije biće spremna obezbedi smeštajne kapacitete i u dodatnim objektima.\nPomoćnik generalnog direktora Kliničkog centra Niš Goran Stanojević potvrdio je da je ta institucija po nalogu Vlade Srbije i Ministarstva zdravlja preuzela zdravstveni nadzor, odnosno medicinsku zaštitu pacijenata koji će biti tretirani u Sanitetskom centru u hali Čair".\n"Organizacija osoblja, lekara, sestara i higijeničara već je obavljena, tako da spremni očekujemo prve pacijente za tretman. Kada će to biti zavisi od situacije", rekao je Stanojević.


VIDEO: Napokon riješeno stabilno snabdijevanje strujom Nevesinja i Gacka | Trebinje Danas\nPoslije više decenija od prve najave, završen je i pušten u probni rad dalekovod Gacko - Nevesinje. Time su, konačno, stvoreni uslovi da područja te dvije opštine ne ostaju bez struje po nekoliko dana.\nNestanci struje, pogotovo zimi, godinama su zagorčavali život Nevesinjcima i Gačanima. Posljednje, petodnevno beznaponsko stanje u Nevesinju, koje struju dobija iz Mostara, desilo se u februaru, usljed pada dalekovodnih stubova. Područje Gacka strujom se napaja iz pravca Bileće.\n- Sada se uspostavlja prsten između Gacka i Nevesinja, tako da će i Nevesinje i Gacko imati dvostrano napajanje, a i trafostanica Bileća će imati napajanje iz Mostara - istakao je Veso Milićević rukovodilac terenske jedinice Elektroprenosa BiH iz Trebinja.\nZa Nevesinjce, ovo je među najznačajnijim investicijama u proteklih nekoliko decenija.\n- To će značiti za stanovništvo, ali i za privredu, koji su kuburili prilikom ranijih nestanaka, paljenjem agregata, prinudnim godišnjim odmorima. Ovome će se obradovati i privrednici i stanovništvo Nevesinja - rekao je Milenko Avdalović načelnik Opštine Nevesinje.\nIzgradnjom dalekovoda, dužine 40 kilometara, pouzdanost napajanja strujom biće mnogo veća. Iz Elektroprenosa su poručili da su rijetki slučajevi da dva dalekovoda nisu u funkciji.\nZa izgradnju dalekovoda od Gacka do Nevesinja, za nešto više od godinu dana, podignuto je 166 visokonaponskih stubova. Na ovu invesiticiju čeka se više decenija. Ukupno je koštala 8,5 miliona maraka.\nNovac je obezbijedio Elektroprenos BiH. Zbog trenutne blokade invesiticija, izgradnja novih dalekovoda je prolongirana.\n- U planu su dalekovodi Trebinje-Komolac, Trebinje-Herceg Novi, Bileća -Nikšić i izmještanje dalekovoda kroz Bileću - dodao je Milićević.\nUpotrebna dozvola za novi dalekovod, koji će biti u funkciji od zime, trebalo bi da stigne do kraja mjeseca.\nstruja gacko nevesinje


Faktor | Novi problemi u SDP-u: Općinski odbor Banovići jednoglasno odlučio da napušta partiju\nNovi problemi u SDP-u: Općinski odbor Banovići jednoglasno odlučio da napušta partiju\nObjavljeno: 26.07.2019. u 16:38\nOpćinski odbor SDP-a Banovići jučer je jednoglasno odlučio da zaštitu svojih interesa potraži u okviru novog političkog projekta, saznaje Faktor\nSituacija u SDP-u već neko vrijeme se ne smiruje, a kako sada stvari stoje ubrzo i neće. Općinski odbor SDP-a Banovići jučer je jednoglasno odlučio da zaštitu svojih interesa potraži u okviru novog političkog projekta, saznaje Faktor.\nTo će po svemu sudeći biti nova politička stranka, koju će činiti kadrovi iz raspuštenog Kantonalnog odbora SDP-a Tuzla, na čijem je čelu bio Enver Bijedić.\n- Obzirom da je OO SDP-a Banovići kao i Kantonalna organizacija SDP-a TK, u više navrata insistirala na vraćanju odluka SDP BiH u statutarne i demokratske okvire rada i djelovanja, što nije dalo očekivane efekte, Općinski odbor SDP BiH Banovići zadužuje predsjednika, sekretara, kao i Klub vijećinika da prate i učestvuju u formiranju novog političkog subjekta u kome će ova općinska organizacija profilirati svoje interese - kaže se u zapisniku sa sjednice Općinskog odbora SDP-a Banovići održanog jučer do kojeg je došao Faktor.\nU zapisniku je naznačeno da je ovaj zaključak usvojen jednoglasno.\nPodsjećamo, Predsjedništvo SDP-a BiH jučer je odlučilo da iz partije isključi bivšeg predsjednika KO SDP-a Tuzla Envera Bijedića i načelnika Lukavca Edina Delića, o čemu je Faktor pisao.\nUpravo su njih dvojica na press konferenciji u Tuzli prošle sedmice najavili formiranje nove stranke, ukoliko Centrala SDP-a ne promijeni odluke donesene na njihovu štetu. To se očito nije desilo i već sada je jasno da će u Tuzli vrlo brzo biti formirana nova stranka, a činit će je veliki broj SDP-ovaca.\nSDP BiHOO SDP Banovići\nŠta je Ured za reviziju otkrio u finansijskim izvještajima institucija BiH\nBašić "otpao" na startu, na poziciju komesara će Hrvat, Hasanović, Selimović ili Đelilović


► Dim sa deponije smeća i pogona topionice bakra prekrio Bor\nPrema podacima Agencije za zaštitu životne sredine, na osnovu podataka sa mernih stanica, kvalitet vazduha u centru Bora je jako zagađen, a u naselju Brezonik i kod Instituta za rudarstvo zagađen.\nKako saznaje sajt istmedia.rs, dim potiče sa deponije smeća na putu za selo Oštrelj, na kojoj je neko izazvao požar većih razmera, a deo gasova je iz pogona topionice kompanije Ziđin.\nPrema saznanjima sajta, zbog povećanog zagađenja Ziđin je jutros zaustavio proizvodnju bakra u topionici.\nKada je reč o deponiji, postoji sumnja da su požar izazvan, na licu mesta je policija koja obavlja uviđaj, a na terenu su i vatrogasci koji za sada samo nadgledaju da se požar ne proširi, budući da se vatra da neponiji gasi metodom zatrpavanja.\nNajmanje 476.000 novorođenčadi je tokom 2019. godine umrlo zbog zagađenja vazduha, posebno u Indiji i podsaharskoj Africi, a u skoro tri četvrtine slučajeva zbog toksičnih isparenja goriva...


Venecijanska komisija ima šest zamerki na amandmane na Ustav Srbije - Radio Luna\nPočetna Srbija i region Venecijanska komisija ima šest zamerki na amandmane na Ustav Srbije\nVenecijanska komisija (VK) objavila je danas svoje mišljenje na Nacrt amandmana na Ustav Srbije u kojem je navela šest zamerki na rešenja iz Nacrta koja treba da budu otklonjena, istovremeno pozdravljajući napore srpske Vlade za razvoj demokratije i ispunjavanje najviših standarda međunarodne prakse i vladavine prava.\nVenecijanska komisija je preporučila sprskim vlasima da izmene amanmane koji se odnose na izbor nesudijskih članova Visokog saveta sudstva (VS S), sastav Državnog veća tužilaca (DVT), raspuštanje VS S, razrešenje sudija i tužilaca zbog nestručnosti, ujednačavanje sudske prakse, kao i na izbor tužilaca.\nAKPA o mišljenju Venecijanske komisije- Dobili smo smernice, ne gotova rešenja\n“Ministarstvo pravde mora da shvati da je struka bila u pravu. Pred njima je sada veliki posao. Sada bi trebalo početi sve iznova kako bi Srbija primenila evropske standarde u oblasti pravosudja, a ne da se radi na zamazivanju očiju. Sve bi trebalo vratiti na početak na trenutak kada je Radna grupa u kojoj su bili i profesori ustavnog prava 2014. uradila pravnu analizu. Oni su ti koji bi trebalo da rade na izmenama Ustava u skladu sa mišljenjem Venecijanske komisije”, rekla je Boljević.\n“Na amandmanima mora da krene da se radi iznova. To su svi govorili, cela struka predstavnici najviših pravosudnih tela kao što su Vrhovni savet sudstva, Vrhovni kasacioni sud, ali i dobar deo advokatskih komora i profesura, poslednja ali ne manje važna. Prvi put u istoriji struka je bila jednoglasna”, navela je Boljević.\nKako navodi, komisija je ukazala vlastima da “ne štede napore da proces bude što transparentniji”, a imajući u vidu da je, navela je Boljević, “Ministarstvo u samom toku izrade amandmana omalovažavalo pripadnike struke”.


Onkolozima nađeni tajni računi | SerbianForum\nBEOGRAD - Protiv dr Nenada Borojevića (51), bivšeg direktora Instituta za onkologiju i radiologiiju Srbije (IORS), i Zorana Bekića (50), nekadašnjeg načelnika Odeljenja pedijatrijske onkologije i predsednika Komisije za citostatičke lekove Ministarstva zdravlja, podneta je krivična prijava jer 2009. nisu prijavili imovinu čija je vrednost skoro 350.000 evra.\nUlaz zgrade u kojoj je neprijavljeni stan bivšeg direktora Nenada Borojevića\nOvo je prva krivična prijava koja se podnosi protiv državnih funkcionera na osnovu Zakona o Agenciji za borbu protiv korupcije. Krivičnu prijavu za krivično delo neprijavljivanja imovine i davanja lažnih podataka o imovini podneli su 27. maja SBPOK u saradnji sa Agencijom za borbu protiv korupcije i tužilaštvom.\nDvojica lekara, koji su već optuženi da su kao organizatori kriminalne grupe od farmaceutskih kompanija uzimali mito da bi povećali potrošnju citostatika, bili su dužni da prijave imovinu Agenciji za borbu protiv korupcije za 2009. do 31. januara prošle godine.\nIstragom je utvrđeno da Borojević nije prijavio stan u Beogradu od 41 metra kvadratnog u Studenskoj ulici broj 9. On se tereti i da nije prijavio veći broj ugovora o autorskom delu sa farmaceutskim kompanijama “Roche”, “Sanofi Aventis”, “Merck”, “Astra Zeneca”, “Glaxo Smith Kline export ltd representative office” i “Novartis Pharma services”.\nOve kompanije su, kako je utvrđeno, na njegov tekući račun uplatile ukupno 5.917.162 dinara i 20.000 evra, tokom 2009. na osnovu autorskih ugovora.\nBorojević se tereti da nije prijavio ni depozite na štedne uloge u više banaka Rajfajzen, Hipe Alpe-Adrija, Komercijalnoj i OTP u ukupnom iznosu od 53.630 evra. Inače, doskorašnji direktor Instituta sa onkologiju je za 2009. prijavio prihode van radnog odnosa u ukupnom iznosu od 5.727.742 dinara.\nBekić se tereti da nije prijavio autorske ugovore sa kompanijama “Roche”, “Sanofi Aventis”, “Merck”, “Astra Zeneca”, “Novartis Pharma services” i “Bayer” u ukupnom iznosu od 5.725.904 dinara i 25.000 evra. On nije prijavio ni štedne uloge u Alfa banci, jedan od 40.000 evra, a drugi od 10.650 evra.\nPrema podacima iz Poreske uprave, Bekić je prijavio da je tokom 2009. ostvario prihod van radnog odnosa od 5.289.965 dinara. Borojević, Bekić i još pet osoba uhapšeni su 30 juna 2010. Optužnica protiv njih je podignuta krajem decembra iste godine, a suđenje je počelo 24. maja 2011. godine.\nPrema navodima optužnice, Bekić je uzeo najviše provizija od farmaceutskih kompanija i veliki deo zadržavao je za sebe. Borojević i Bekić su optuženi da su samo od ključnog svedoka u ovom postupku Gorana Orlića, iz farmaceutske kompanije „Aktavis”, uzeli 95.000 evra kako bi mu dostavili informacije potrebne za sačinjavanje najpovoljnije ponude na tenderu, da bi zatim zaključivali ugovore o kupovini citostatika.\nTužilaštvo tereti Bekića da je kao šef dečjeg odeljenja na sastancima kolegijuma Klinike za medikalnu onkologiju davao savete i sugestije internistima “za koji citostatik favorizovanih kompanija i kom periodu da povećaju ili smanje potrošnju”.\nNavodi se da je kao predsednik Komisije za citostatičke lekove Ministartva zdravlja omogućio povećanje potrošnje citostatika “paklitaksel” i “docetaksel”.\nOsim njih dvojice, kao članovi kriminalne grupe su optuženi direktor apoteke Ivan Popović i pomoćnik direktora za zdravstvenu delatnost Zoran Tomašević. Optuženi su i generalni direktor farmaceutske firme „Roche“ Vojislav Petrović, direktor onkološkog sektora kompanije „Farmasvis“ Andreja Soretić i Predrag Marinković i Ana Matović, oboje iz kompanije „Astra Zeneca“.\nVažan dokaz na ovom suđenju i sastavni deo optužnice postao je sporazum o priznanju krivice koji je Jasmina Gutović iz farmaceutske kuće “Merck” sklopila je sa Tužilaštvom za organizovani kriminal. Ona je priznala da je davala mito.\nDoktor Nenad Borojević je prošle nedelje pušten iz pritvorske jedinice u kojoj je bio od hapšenja.\nNa slobodu je izašao sa specijalnom narukvicom-odašiljačem na nozi jer se pravosudne vlasti Srbije plaše da će poznati onkolog napustiti zemlju pre konačne presude.


Vladimir Nikolić (41)\nDelo Vladimira Nikolića (40) predstavljeno je na izložbi u Nacionalnom muzeju u Nirnbergu. Tako se srpski umetnik našao u društvu veličina čija su dela postavljena na istoj manifestaciji, a reč je o umetnicima koji su odavno dobili svoja mesta u enciklopedijama: Albrehtu Direru, Eženu Delakroa, Onore Domijeru... Nikolića su pozvali da izloži video-rad Slika, koji je nastao 2009. godine i najpre bio predstavljen u Salonu Muzeja savremene umetnosti u Beogradu.\nŽeljko Sertić (47)\nNa ovogodišnjoj Forbsovoj listi država povoljnih za ulaganje Srbija se našla na katastrofalnom 85. mestu od ukupno 146 zemalja. Željko Sertić (47), ministar privrede, obećao je promene kada je postavljen, ali je to još samo na papiru. Koliko je situacija loša pokazuje rang zemalja u regionu. Slovenija je na 14. mestu, Makedonija na 31, Hrvatska na 46, Crna Gora na 48, a BiH na 84. Za utehu popeli smo se na lestvici za jedno mesto u odnosu na prošlu godinu kada smo bili 86.\nBoško Vujačić (67)\nBoško Vujačić, inženjer i narodni guslar rodom iz Šavnika, jedan je od ovogodišnjih dobitnika Vukove nagrade. Inženjer Vujačić je prvak srpskih gusala, a takmiči se od 1973. godine. Akademik Petar Vlahović svojevremeno je za inženjera Vujačića kazao da je najverniji čuvar, prenosilac i tumač dela Vuka Karadžića, što je samo potvrda da je nagrada oca savremene srpske pismenosti stigla u prave ruke. Inženjer Vujačić snagom svog autoriteta doprineo je stvaranju mnogih guslarskih društava.\nČedomir Jovanović (43)\nPosle debakla na izborima Čedomir Jovanović pokazao je da je isto toliko očajan biznismen. Naime, mediji su objavili da je Jovanović prodao većinski udeo u firmi Agroposlovi za svega 118 dinara. Kupac je preduzeće BH Kemikal industri d.o.o. koje je preuzelo i 310 miliona dinara duga sada već bivše Jovanovićeve firme. Zanimljivo je da je vrednost Agroposlova 72,6 miliona dinara, pa proizlazi da je dug oko 4,5 puta veći. Jovanović je još suvlasnik u drugom preduzeću koje je dužno oko 50 miliona.\nDragan Marković Palma (54 )\nPredsednik Skupštine Jagodine Dragan Marković Palma najavio je gradnju tri fabrike u ovom gradu i to već početkom naredne godine. Reč je o investicijama dve italijanske i jedne nemačke firme, u kojima će biti zaposleno oko 220 novih radnika. Firma Meditalija gradiće fabriku medicinske opreme, Savio firmino proizvodiće stilski nameštaj, a za nemačku firmu Andrea konfekcioni u Jagodini će se pripremati repromaterijl.\nPrinc Aleksandar Karađorđević (69)\nPrinc Aleksandar Karađorđević, prestolonaslednik i unuk vrhovnog komandanta srpske vojske u Velikom ratu, nije pozvan na obeležavanje 100-godišnjice Kolubarske bitke u Lazarevcu, niti je protokolom bilo predviđenio da položi venac u čast vojnika poginulih u ovoj bici. Na Dvoru to smatraju zlonamernim potezom vlasti, a zamereno je i Tomislavu Nikoliću što u govoru nijednom nije pomenuo kralja Petra I.\nRodoljub Šabić (61)\nSrbija je u vrhu po broju žalbi Povereniku za informacije od javnog značaja čiji je procenat efikasnosti delovanja 93 odsto, što govori o velikom poverenju građana u tu instituciju i Rodoljuba Šabića, koji je na njenom čelu. Prema poslednjim informacijama, na Šabićevu adresu stiglo je 4.930 žalbi što je deset puta više nego 2005. godine i govori o razvijenoj svesti građana o sopstvenom pravu.\nSrđan Stefanović (36)\nDirektor Nacionalnog parka "Đerdap" Srđan Stefanović (36) uzeo je "pravdu" u svoje ruke i rešio da napravi sistematizaciju radnih mesta u preduzeću po svojim aršinima i na belom hlebu ostavi Mariju Milenković Srbulović, koja je u petom mesecu trudnoće. Njeno radno mesto spustio je na nivo referenta, a deo posla koje je obavljala prebacio je na saradnika za međunarodnu saradnju.\nZvonko Karanović (55)\nZvonko Karanović, pesnik iz Niša, dobitnik je nagrade Kočićevo pero za zimu 2014. koju dodeljuje Zadužbina "Petar Kočić" Banjaluka - Beograd za knjigu "Najbolje godine naših života". U obrazloženju žirija predsednik Nikola Vukolić naveo je da ta knjiga, odnosno izbor iz poezije nastale u periodu od 1991. do 2004. predstavlja i pokušaj rekapitulacije blistave poezije u mračnom vremenu. Ova nagrada dodeljuje se za visoka dostignuća u savremenoj književnosti.\nIvica Dačić (44)\nIvica Dačić, ponovo je izabran za predsednika SPS, ali je na kongresu priznao da je nezadovoljan saradnicima. On je delegatima zamerio oštru borbu za potpredsednička mesta i ostale visoke funkcije. "Da ste se tako borili na izborima, imali bismo 40 odsto glasova. Pričali ste mi loše o svim kandidatima i da sam vas slušao ne bih izabrao nikoga. Na osnovu vaših predloga vidim da niste spremni za promene", rekao je delegatima Dačić.\nBranimir Džoni Štulić (61)\nLegenda rok scene Branimir Džoni Štulić koji živi u Holandiji a u Srbiji vodi dva sudska spora, podržao je štrajk srpskih advokata napisavši im pesmu. Štuliću je iz Beograda stigla vest da je, zato što nije došao na saslušanje, obustavljen postupak u kome je tužio jedan portal za uvredu. Mogao je da svedoči i video- linkom, ali je to odbijeno posle čega je seo i napisao pesmu, objasnio je njegov advokat.\nUprkos merama štednje i zaklinjanju da sledi Vučićev kurs, Jorgovanka Tabaković, guvernerka Narodne banke Srbije i funkcionerka vladajuće Srpske napredne stranke nije se libila da interveniše u kadrovskoj službi NBS da bi zaposlila neke ljude. Guvernerka nije odustajala od urgencije iako su joj stručne službe predočile da nema novih zapošljavanja ali i da njeni kandidati nisu dovoljno stručni.\nSvetlana Bojković (66)\nPozorišna, televizijska i filmska glumica Svetlana Bojković dobitnik je Zlatnog ćurana, najvišeg priznanja 44. pozorišnog festivala najboljih komediografskih ostvarenja Srbije Dani komedije u Jagodini. Ovu odluku je saopštio umetnički direktor festivala Dobrica Milićević, a nagrada će biti uručena na "Danima komedije", koji se održavaju krajem marta naredne godine.\nVlade Divac (46)\nVlade Divac predsednik Olimpijskog komiteta Srbije, nije se proslavio posle odluke MOK-a da primi Kosovo u punopravno članstvo. Iz ovog olimpijskog tela čak se tvrdi da je Divac ranije podržao tu odluku ističući da je ona u interesu sporta, sada tvrdi da je to stvar poltike, a osuda poteza MOK-a i reakcija srpskog olimpijskog komiteta stigla je tek tri dana kasnije.


Nova režija Mirjane Karanović: Film o životu majke nakon samoubistva sina - 24sedam Nova režija Mirjane Karanović: Film o životu majke nakon samoubistva sina - 24sedam\nNova režija Mirjane Karanović: Film o životu majke nakon samoubistva sina\nDrugi rediteljski projekat glumice dobio je podršku Filmskog fonda Luksemburga\nATAImages / Antonio Ahel\nDrugi rediteljski projekat glumice Mirjane Karanović, film u nastajanju “Majka Mara”, dobio je podršku Filmskog fonda Luksemburga u vidu 200.000 evra, saopštio je Filmski centar Srbije.\nNovo ostvarenje prati život žene nakon samoubistva sina jedinca, a projekat je već dobio podrške nacionalnih fondova u Bosni i Hercegovini, Sloveniji, Crnoj Gori, kao i putem programa “MEDIA Kreativna Evropa”.\nDebitantski film glumice “Dobra žena” (2016), koji je nastao prema njenom scenariju, imao je zapažen uspeh na mnogim festivalima, a svetsku premijeru je doživeo na Sandens festivalu u SAD, čiji je osnivač Robert Redford.\nProducentkinja novog filma Mirjane Karanović je Snežana van Hauvelingen (kuća “This and That Productions”), koja je stala i iza “Dobre žene”, a ostali producenti su Pol Tildžes i Edrien Čef (“PTD”, Luksemburg), Vladimir Bulajić (“December”, Slovenija), Nemanja Bečanović (“VHS”, Crna Gora) i Damir Ibrahimović (“Deblokada”, BiH).\nKako javljaju iz produkcije, planirano je da snimanje počne na proleće 2022. godine, a projekat nastaje i uz podršku Filmskog centra Srbije.\nMirjana Karanović je ranije govoreći o filmu rekla da je radnja smeštena u osamdesete godine prošlog veka.\n– Kada smo mi koji smo tada imali 20 godina verovali da će devedesete biti period nekog uspostavljanja karijere i života, ostvarivanja životnih ciljeva kao što su brak i porodica. Onda su ratovi sve to zaustavili i odložili i živeo se neki život koji niko od nas nije verovao da može da se dogodi. Onda se zapravo, taj život posle 2000. godine, pretvorio u poteru za uspehom i dokazivanjem količinom novca koji je zarađen… – kazala je Karanović.\nMirjana Karanović za 24sedam: Suočiti se sa prošlošću i priznati greške je veoma teško\nNjen novi film, kako je tada objasnila, govori upravo o ženi koja smatra da je ostvarila sve time što je zaradila novac i koja je u potrazi za sopstvenim uspehom zapostavila svog sina kojeg u jednom trenutku gubi i mora da preispituje ceo svoj sistem vrednosti.\n– Dakle, reč je o ženi koja je jaka, ali koja je u toj opsednutosti sopstvenom pobedom izgubila sve ostalo… – istakla je Karanović.\nDodik: Incko "upokojen" politički i moralno\nPočela imunizacija u tržnim centrima: Orgromne gužve u Ušću za vakcinu i vaučer od 3.000 dinara! (FOTO+VIDEO)\n#film #Glumica #Luksemburg #Majka Mara #Mirjana Karanović #podržan #režija\nMilena Radulović uputila podršku studentkinjama dramskih umetnosti (FOTO)\nOd 23. juna svi granični prelazi sa Mađarskom biće otvoreni


Banke beleže veće poslovanje za 76 odsto\nPrvi pozitivniji rezultati poslovnih banaka nakon udara ekonomske krize, postignuti u prvom kvartalu 2010. godine, bili su indikator boljeg poslovanja u nastavku tekuće godine. Ukupan rezultat poslovanja bankarskog sektora u prvoj polovini tekuće godine je za 76 odsto veći od rezultata postignutog u istom periodu 2009. godine. Najveće profite su ostvarile „Banka Inteza”, AIK banka i „Unikredit banka”.\nU prvoj polovini 2010. godine ukupan profit poslovnih banaka je bio 15,4 milijardi dinara, dok je u istom periodu 2009. godine iznosio 8,7 milijardi dinara. Od 34 poslovne banke prisutne na tržištu Srbije, 12 poslovnih banaka je ostvarilo negativan rezultat 2,3 milijarde dinara, dok su 22 poslovne banke ostvarile pozitivan poslovni rezultat od 17,7 miliona dinara. U istom periodu 2009. godine je 13 banaka ostvarilo negativan rezultat od čak sedam milijardi dinara, dok je profit 21 banke sa pozitivnim rezultatom bio oko 15,7 milijardi dinara.\nNajveće profite su ostvarile „Banka Inteza”, AIK banka, „Unikredit banka”, „Rajfajzen banka”, „Komercijalna banka” i „EFG Eurobank”. Ove banke su ostvarile profit veće od milijardu dinara. Apsolutni lider po visini ostvarenog profita je „Banka Inteza” sa nešto manje od četiri milijarde dinara ostvarenog profita, dok je uzimajući u odnos ostvaren profit i bilansnu aktivu, AIK banka najprofitabilnija u bankarskom sektoru.\nNajveće gubitke u prvoj polovini 2010. godine ostvarile su „Alfa banka, OTP banka, „Credi Agrikol”, „Vojvođanska banka”, „Marfin banka” i „Srpska banka”. Ove banke su ostvarile gubitke od 100 do 540 miliona dinara.\nU odnosu na poslovanje u prvih šest meseci 2009. godine, Privredna banka Pančevo i „Alfa banka” su ostvarile najveći napredak unapređujući svoj rezultat za dve milijarde dinara, odnosno 1,3 milijarde dinara. „Vojvođanska banka”, OTP banka, „Rajfajzen banka”, „Hipo Alpe-Adrija banka” i „Prokredit banka” su ostvarile značajnije pogoršanje rezultata smanjujući svoje profite ili povećavajući gubitke od 410 do 870 miliona dinara.\nBlic Novac Banke\n“BLIC” SA “BEOGRADSKIM SINDIKATOM” NA PROBI ZA KONCERT NA TAŠU: Ostanite zdravi u glavi i dođite da se družimo i pokidamo zajedno


Naslovna Info Korona virus Kisić precizira: Maske na otvorenom preporuka\n„Svedoci smo da broj obolelih polako raste. Situacija je kod nas mnogo povoljnija nego u svim zemljama Evrope, ali to ne treba da nas teši, jer virus ima veliki potencijal brzog širenja. Na nama je da to zaustavimo“, poručila je Kisić Tepavčević.\nPogledaj: Od danas obavezno nošenje maski i na otvorenom\nUdruženje pedijatara: Vakcinisati decu preko 12 godina Da li će se od 1. septembra đaci testirati na koronu? Danas je Vidovdan\nPrethodni tekstU Baču završeni radovi na rekonstrukciji zgrade Centra kompetencija\nSledeći tekstPodeljeni paketi socijalno ugroženim porodicama (VIDEO)


Gazivode: Stefan Nedeljković iz Zvečana prvi doplivao do Časnog krsta (VIDEO) | Građanska stranica\nGazivode: Stefan Nedeljković iz Zvečana prvi doplivao do Časnog krsta (VIDEO)\nUtorak 19. januar 2016, 14:39\nPobednik današnjeg tradicionalnog plivanja za Časni krst na jezeru Gazivode je dvadesetčetvorogodišnji Stefan Nedeljković iz Zvečana. Pobednik je dobio medaljon sa likom Svetog Nikole - darodavca zlatare "Ana", drveni krst do kojeg je prvi doplivao, kao i novčanu nagradu u iznosu od 15.000 dinara - poklon opštine Zubin Potok. Iako je Jelena Milosavljević iz Beča, takođe, dobila od opštine Zubin Potok nagradu od 10.000 dinara, kao jedina žena - učesnik u plivanju za Časni krst, danas je plivala još jedna devojka - mitrovčanka Milica Đurić. Uprkos temperaturi ispod nule, ove godine su za Časni krst na gazivodskom jezeru plivale desetine plivača više nego prošle.\nVideo zapis današnjeg plivanja na jezeru Gazivode naše čitateljke Ivane Milosavljević\n"Sve je proteklo u najboljem redu. Zvanično je bilo prijavljenih 59, međutim, plivača je bilo više, jer su neki došli na lice mesta i izrazili želju da plivaju," kazao je za naš portal otac Bojan Branković iz crkvene opštine Duboki Potok.\nSvi plivači su danas, pored lepe i nesvakidašnje uspomene, kao nagradu dobili i bocu dečanskog vina od vladike raško-prizrenskog Teodosija, a uručene su im i zahvalnice.\nTradicionalno Bogojavljensko plivanja za Časni krst, koje se na Severu Kosova održava na jezeru Gazivode, organizuje crkvena opština Duboki Potok, u saradnji sa kulturnim centrom "Stari Kolašin", a uz blagoslov Eparhije raško-prizrenske. Prošle godine je prvi do Časnog krsta doplivao Mileta Pitulić iz Kosovske Mitrovice.\nBogojavljenje je jedan od petnaest najvećih hrišćanskih praznika. Bogojavljenje slavi otkrovenje Boga Sina kao ovaploćenog u Isusu Hristu. Veruje se da se na taj dan, u ponoć, otvaraju nebesa i da se tada svaka želja može ispuniti. Bogojavljanjem se završava Božićno svetkovanje. Dan pre Bogojavljenja slavi se krštenje Isusovo - Krstovdan, koje je obavio Jovan Krstitelj u reci Jordan i kojim se obeležava objava svetu da je on Sin božji.


Top 100 svetskih brendova: Zajedno „teški“ dva biliona dolara\nYou are at:Home»Prethodna izdanja»2009»36-37»Top 100 svetskih brendova: Zajedno „teški“ dva biliona dolara\nČetvrta godišnja BrandZ Top 100 rang lista najvrednijih globalnih brendova, objavljena ovih dana, otkriva da, uprkos teškoj ekonomskoj situaciji, brendovi održavaju svoju vrednost. Svetski brend broj jedan Google vredi 100 milijardi dolara i ovu poziciju čvrsto drži već treću godinu.\nOva čuvena rang lista brendova identifikuje vrednost brendova izraženu u dolarima. To čini kombinovanjem finansijskih podatka sa istraživanjem stavova potrošača i business-to-business korisnika najvećih svetskih marki .\nUkupna vrednost brendova na Top 100 rang listi iznosi 1,95 biliona dolara (postoji marginalni porast od 1,7 posto), a samo brend „broj jedan“ – Google – vredi 100 milijardi dolara, Microsoft je broj dva sa vrednošću od 76,2 milijarde dolara, a Coca-Cola prvi put ulazi u vrh i iskazuje vrednost od 67,6 milijardi dolara .\n“U trenutnom okruženju, gde su vrednosti mnogih kompanija pale, vrednost brenda je postala još važnija, jer firmama pomaže da se održe na pravom kursu”, kaže Džoen Sidon (Joanna Seddon), direktor agencije Millward Brown Optimor. “Oni koji budu i dalje ulagali u sopstveni brend biće bolje pozicionirani za rast poslovanja kada ekonomska situacija počne da se poboljšava od onih koji su se odlučili na smanjivanje potrošnje.”\nOve godine na Top 100 je ušlo i petnaest novih brendova. Najbolje pozicionirani novi učesnik je Pampers koji je zauzeo 31. mesto, a zatim Nintendo na 32. mestu i Visa na 36.


Austrija pred problemom od Nove godine: Nema dovoljno radne snage - 20.10.2021, Sputnik Srbija\nAustrija pred problemom od Nove godine: Nema dovoljno radne snage\nIduće godine će u Austriji broj radno sposobnog stanovništva, po prvi put, opasti što će doneti probleme po tržište rada 20.10.2021, Sputnik Srbija\nI pored imigracije iz inostranstva, za privredu postaje sve teže da pronađe odgovarajuće osoblje.„Bejbibum” generacija je počela da odlazi u penziju.Po prvi put od 1945. godine, u Austriji će opasti broj ljudi starosti od 15 do 64 godina, to jest u radnom uzrastu.Aktuelno u toj starosnoj grupi ima oko 5,9 miliona. Iduće godine taj broj će se smanjiti za samo 5.900, ali je to preokret trenda, ukazuje Institut za istraživanje privrede, prenosi Tanjug.Istovremeno raste broj onih koji imaju radno mesto i onih koji ga traže na oko 4,5 miliona ljudi, pre svega zbog sve veće stope zaposlenosti žena, ali i reforme penzijskog sistema zbog koje muškarci duže rade.Potreba za dodatnom radnom snagom iz inostranstva već duži niz godina se pokriva kroz imigraciju.Pre pandemije je godišnje oko 50.000 stranaca zapošljavano u austrijskim kompanijama.Međutim, pandemijska 2020. je smanjila taj broj za 22.000.Institut ukazuje da će situaciju na tržištu rada 2024. poboljšati, na određeni način, stupanjem na snagu reforme penzijskog sistema, prema kojem se podiže starosna granica za odlazak žena u penziju.\nsvet, ekonomija, austrija, svet – ekonomija\nIduće godine će u Austriji broj radno sposobnog stanovništva, po prvi put, opasti što će doneti probleme po tržište rada\nI pored imigracije iz inostranstva, za privredu postaje sve teže da pronađe odgovarajuće osoblje.\n„Bejbibum” generacija je počela da odlazi u penziju.\nPo prvi put od 1945. godine, u Austriji će opasti broj ljudi starosti od 15 do 64 godina, to jest u radnom uzrastu.\nAktuelno u toj starosnoj grupi ima oko 5,9 miliona. Iduće godine taj broj će se smanjiti za samo 5.900, ali je to preokret trenda, ukazuje Institut za istraživanje privrede, prenosi Tanjug.\nIstovremeno raste broj onih koji imaju radno mesto i onih koji ga traže na oko 4,5 miliona ljudi, pre svega zbog sve veće stope zaposlenosti žena, ali i reforme penzijskog sistema zbog koje muškarci duže rade.\nPotreba za dodatnom radnom snagom iz inostranstva već duži niz godina se pokriva kroz imigraciju.\nPre pandemije je godišnje oko 50.000 stranaca zapošljavano u austrijskim kompanijama.\nMeđutim, pandemijska 2020. je smanjila taj broj za 22.000.\nInstitut ukazuje da će situaciju na tržištu rada 2024. poboljšati, na određeni način, stupanjem na snagu reforme penzijskog sistema, prema kojem se podiže starosna granica za odlazak žena u penziju.


Određena nova lokacija za vrtić u Baru – Portal Bar\nOdređena nova lokacija…\nOdređena nova lokacija za vrtić u Baru\nNovi vrtić u Baru gradiće se u neposrednoj blizini Centra za suptropske kulture Biotehničkog fakulteta Univerziteta Crne Gore, konretno na lokaciji koja se nalazi u zahvatu DUP-a „Topolica-Bjeliši“, zona-C, blok 4 i čine je dvije urbanističke parcele: UP-60 i UP-61, ukupne površine 6 340 kvadratnih metara, saopšteno je iz Ministarstva prosvjete, nauke, kulture i sporta i Ministarstva ekologije, prostornog planiranja i urbanizma.\nMinistarstvo prosvjete, nauke, kulture i sporta na samom početku svog rada odlučilo je, kako stoji u saopštenju, da pažnju posveti izgradnji novog vrtića u Baru.\n„Protesti u toj opštini, sječa čempresa u dvorištu barske gimnazije i nezadovoljstvo građana zbog takve situacije opredijelili su naše Ministarstvo da uloži napor da se stvari pomjere sa mrtve tačke. Tim povodom, ministarka Bratić je u januaru posjetila Bar, obišla dvorište gimnazije i razgovarala sa predstavnicima građanske inicijative „Držati uspravno“. Ona je tada saopštila da će Ministarstvo učiniti sve da barski mališani u najskorijem vremenu dobiju novi vrtić i da će to biti jedan od prioritetnih zadataka u radu Ministarstva“, navodi se.\nNakon posjete ministarke Bratić, u koordinaciji sa ministrom ekologije, prostornog planiranja i urbanizma Ratkom Mitrovićem i njegovim timom, predstavnicima Ministarstva prosvjete, nauke, kulture i sporta i građanskom inicijativom dogovorena je zajednička saradnja kako bi se pristupilo ostvarenju ovog cilja. Novac za realizaciju ovog važnog projekta za sektor obrazovanja, obezbijeđen je iz kreditnih sredstava sa Bankom za razvoj Savjeta Evrope (CEB) i iz Кapitalnog budžeta Vlade Crne Gore.\n„Prvi korak je ispunjen. Angažovanjem Ministarstva ekologije, prostornog planiranja i urbanizma, a u dogovoru sa lokalnom upravom Opštine Bar i predstavnicima građanske inicijative „Držati uspravno“ pronađena je nova lokacija koja je u vlasništvu Države Crne Gore, sa pravom raspolaganja Vlade Crne Gore. Lokacija se nalazi u zahvatu DUP-a „Topolica-Bjeliši“, zona-C, blok 4 i čine je dvije urbanističke parcele: UP-60 i UP-61, ukupne površine 6 340 m2, u neposrednoj blizini Centra za suptropske kulture Biotehničkog fakulteta Univerziteta Crne Gore“, stoji u saopštenju.\nPlanira se izrada urbanističko-tehničkih uslova koji će predstavljati osnov za raspisivanje pozivnog Кonkursa na kojem će učestvovati referentni arhitektonski biroi iz zemlje i regiona, saglasno Zakonu o planiranju prostora i izgradnji objekata.\n„U budućem periodu oba resora će intenzivno raditi na realizaciji projekta u saradnji sa Opštinom Bar, o čemu će redovno obavještavati javnost”, navodi se u zajedničkom saopštenju Ministarstva prosvjete, nauke, kulture i sporta i Ministarstva ekologije, prostornog planiranja i urbanizma.


Kompanija Bajra iz Travnika ne prestaje rasti i iz godine u godinu bilježi sve bolje rezultate. Lani je kompanija ostvarila rekordne ukupne prihode od čak 156,6 miliona maraka, izvještava poslovni portal BiznisInfo a na osnovu baze podataka Bisnode BH.\nPrihodi su lani rasli za oko 17 miliona KM, odnosno 12 posto u odnosu na 2015. godinu.\nBajra je sa ovim prihodima najveća kompanija u Travniku i ujedno lider u svojoj branši proizvodnje i prerade mesa.\nFirma je lani ostvarila čistu dobit od 10 miliona maraka što joj otvara put za dalja ulaganja, širenje proizvodnje i prodaje i nova zapošljavanja.\nMesna industrija Bajra ima zaokružen kompletan proces proizvodnje – od polja do stola, odnosno svoje farme, postrojenja za obradu mesa i maloprodajnu mrežu.\nBajra je nedavno otvorila svoj 100. jubilarni objekat, što znači da kompanija nastavlja širenje i da se mogu očekivati još bolji rezultati ove godine.\nPrevious Al Shiddi najavio otvorenje Swissotela u Sarajevu: Ovom investicijom osigurat će se 200 direktnih i 400 indirektnih novih radnih mjesta\nNext Šampionski sirevi sa Kupresa: Na sajmu u Novom Sadu red za sir iz Bosne\nKolekcija Elle bosanskohercegovačke industrije namještaja MS&WOOD („Majstori i Drvo“) uvrštena je u kategoriju «Best of Best» (Najbolji od najboljih) Međunarodng sajma namještaja u Kelnu, i zajedno sa 30 različitih proizvoda\nVeliki interes za bosanskim proizvodima na sajmu u Kini\nVanjskotrgovinska/Spoljnotrgovinska komora Bosne i Hercegovine i ove godine organizovala je zajednički nastup bosanskohercegovačkih firmi na petom po redu sajmu investicija i trgovine „China-CEEC EXPO 2019“ koji će održava od 08.


Vojvođansko preduzeće za održavanje puteva sledeće godine | Autonomija\nVojvođansko preduzeće za održavanje puteva sledeće godine\nRepublika je obavezna da obezbedi sredstva\nVlada Vojvodine će do 1. aprila 2014. godine formirati preduzeće za upravljanje državnim putevima drugog reda na teritoriji Vojvodine, jer ove godine nisu obezbeđena sredstva za njegovo funkcionisanje, saopštio je danas Pokrajinski sekretarijat za privredu, zapošljavanje i ravnopravnost polova.\nKako se navodi, Zakonom o utvrđivanju nadležnosti Vojvodine iz 2009. godine, predviđeno je da upravljanje i održavanje državnih puteva drugog reda u Vojvodini vrše organi Pokrajine, ali do danas republički organi nisu obezbedili potrebna finansijska sredstava za ove nadležnosti.\n“Osnivanje preduzeća za upravljanje i održavanje državnih puteva drugog reda, pre donošenja odluke o načinu finansiranja ove nadležnosti, bilo bi potpuno neracionalno i samo bi stvaralo nepotrebne troškove”, kaže se u saopštenju.\nDodaje se da republički organi treba da izvrše svoju obavezu u skladu sa članom 88. Zakona o utvrđivanju nadležnosti Vojvodine, te da obezbede neophodna finansijska sredstva za ove poslove.\nOvaj sekretarijat pozdravio je odluku Ministarstva saobraćaja Srbije da zimsko održavanje državnih puteva drugog reda u Vojvodini bude rađeno kao i do sada.


Živimo kao pre 50 godina\nU Srbiji više od 400.000 domaćinstva nema električni šporet, a skoro 300.000 njih nema bojler u kući. Mladi sve duže žive u istom domaćinstvu sa roditeljima.\nUprkos sve većem broju stambenih kvadrata, i dalje kuburimo sa nejednakom gustinom naseljenosti, nedovoljnim kvalitetom stanovanja i standardom koji ne zaslužuje visoke ocene, pišu Novosti. S jedne strane se gomilaju jednočlana staračka domaćinstva, a s druge - više generacija pod istim krovom.\nU Srbiji je 2.497.187 domaćinstava prošle godine raspolagalo sa tačno 3.243.587 stanova. To je dovelo do nejednake gustine, pa tako na jugu 68 stanovnika živi na jednom kvadratnom kilometru, na severu 92, a u Beogradu čak 511!\nSociolog Dalibor Petrović primećuje ove krajnosti za koje podjedanko krivi tradiciju i ekonomiju: "Mladi u Srbiji ostaju sve duže sa svojim roditeljima u istom domu...ali im vraćaju uslugu tako što, nakon svoje četrdesete, preuzimaju brigu o njima. Takvi tradicionalni obrasci dovode do nejednake raspoređenosti stanovnika, ali i do pada kvaliteta stanovanja."\n"Mi smo poslednji put mogli da kupujemo dobru tehniku i nameštaj, bez mnogo finansijskih odricanja, pre dvadeset godina", ocenjuje Goran Papović iz Udruženja za zaštitu potrošača.\n"U međuvremenu smo proživeli razne ratove, sankcije, krizu... što nas je sve značajno osiromašilo. Zato većina građana već dve pune decenije ne može sebi da priušti nove urađaje, već i dalje spavamo na starim krevetima, peremo veš u starim mašinama, grejemo se na stare peći..."\nJedino krize nema u računarskoj opremi. U poslednje četiri godine porastao je i broj prodatih kompjutera i internet-priključaka. Tako danas u Srbiji svako treće domaćinstvo ima pristup internetu, a 42 odsto poseduje kompjuter.


oktobar 2021 - podunavlje.info\nVELIKA PLANA/SMEDEREVO, 31. oktobar 2021 – Na gostovanju u Velikoj Plani učenici trenera Nenada Martića ostvarili su ubedljivu pobedu i posle sedmog kola sa 10 bodova zauzimaju drugo mesto u Super B ligi: Morava – Smederevo 24:33 (14:13). Za razliku od njih, rukometašice radinačkog Mladog radnika, bez tri standardne prvotimke, u 6. kolu takođe Super B lige, poražene su na…\nMladi radnik, Morava Velika Plana, Super B ligaLeave a comment\nSMEDEREVO, 31. oktobar 2021 – Danas posle podne, smederevskim ulicama prošla je povorka građana, na čijem čelu su bili crkveni barjaci i veliki transparent “Ako mi ćutimo kamenje će da progovori”. U povorci je i automobil sa ozvučenjem preko kojeg se emituje muzika sa svetosavskim pesmama. Povorka se oko 16 časova uputili prema Carini, Ulicom Đure Daničića. Saobraćajna policija je…\ncrkveni barjaci, povorka, transparentLeave a comment\nČelik na Avali osvojio 5 prvih mesta i zadržao šanse za šampionsku titulu\nSMEDEREVO, 31. oktobar 2021 – Juče je, u organizaciji PSK Avala, pod pokrovitelјstvom Planinarskog saveza Srbije i Planinarskog saveza Beograda, a povodom obeležavanja 77 godina od oslobođenja Beograda u Drugom svetskom ratu, kao i 103 godine od oslobođenja u Prvom svetskom ratu, održan Kup Avale u planinarskoj orijentaciji. Ovo takmičenje je ujedno i osmo kolo lige Srbije u Planinarskoj orijentaciji. …\nAvala planinarska orijentacija, PSK ČelikLeave a comment\nZemljotres u 23 i 32 osetio se i u mestima Podunavskog okruga\n31. oktobar 2021 – U svim mestima Podunavskog okruga večeras u 23 sata i 32 minuta mogao je da se oseti zemljotres koji je, prema prvim podacima bio jugozapadno, u oblasti Mladenovca. Po onome što se može videti na specijalizovanim sajtovima, potres je imao magnitudu 4, odnosno 3,9 po Rihterovoj skali i dogodio se na dubini od 10 kilometara. Ovo…\nmagnituda, Rihterova skala, zemljotresLeave a comment\nUmetničko stvaralaštvo osoba sa invaliditetom – „Oktobarski fragmenti“\nSMEDEREVO, 30. oktobar 2021 – Književno veče „Oktobarski fragmenti“, kojim je Centar za samostalni život OSI Smedereva zaokružio projekat „Umetničko stvaralaštvo osoba sa invaliditetom“, okupilo je veliki broj zainteresovanih. Pozajmno odelјenje smederevske Narodne biblioteke bilo je malo da primi sve lјubitelјe pisane reči koji su želeli da prisustvuju programu u kome su svoje stvaralaštvo predstavili Vesna V. Maksimović iz Kragujevca,…\nCentar za samostalni život osoba sa invaliditetomLeave a comment\nČAČAK, 30. oktobar 2021 – Utakmica dva nekadašnja superligaša u Čačku zasluženo je pripala gostujućoj ekipi. Smederevo je tako nastavilo svoj uspon na tabeli, sada je na petom mestu sa samo dva boda manje od vodećeg dvojca – Jedinstva sa Uba, koje sutra igra sa Sušicom, i Sloge iz Požege, koja je danas savladala Real: Borac 1926 – Smederevo 1924…\nPANČEVO, 30. oktobar 2021 – Ekolozi s leve obale Dunava potekle nedelje imali su pune ruke posla – s labudovima. Pojavili su se i na ulicama, a bilo ih je i po dvorištima kuća u okolini reke. Naime, oktobar i novembar mesec svake godine, kako kažu iz udruženja Eko-Pančevački rit, zahteva mnogo rada i truda oko zbrinjavanja mladih labudova pošto…\nEko-Pančevački rit, Labudovi, leva obala DunavaLeave a comment